Για έναν έντιμο συμβιβασμό | Η καλύβα ψηλά στο βουνό\n19 Απριλίου, 2015 στις 12:05 μμ\nΑν με όρους …Λαφαζάνη, τα σπάσουμε με την Ευρωζώνη, θα μιλάμε για τη μέγιστη καταστροφή.\nO Λαφαζάνης είναι φύρα. Δε μπορεί όμως να είναι άλλοθι για να καταπιούμε το ψάρι ωμό κι αμάσητο, όπως οι γλάροι.\n19 Απριλίου, 2015 στις 12:16 μμ\n19 Απριλίου, 2015 στις 12:18 μμ\nΗ ισοπέδωση της χώρας κατά την ταπεινή μου γνώμη είναι ένα ευρύτερο ζήτημα και πιο ..διαρκές , ως προς την προσπάθεια ανάσχεσής του κλπ κλπ και θεωρώ λάθος να εμφανίζεται ως κάτι που μια συμφωνία συνεπάγεται ευθύγραμμα.\nΈχει δρόμο πολύ αυτή η ιστορία και δρόμο δύσκολο.\nΑρκεί να υπάρχουμε φυσικά, για να μπορούμε να τον πάρουμε. δεν είναι κάτι που αφορά μόνο το σκέλος της διαχείρισης της εξυπηρέτησης του χρέους, ούτε είναι υπόθεση μιας συμφωνίας\nΑυτό που συζητάμε (στο δημόσιο διάλογο) είναι αν είναι καλύτερα να το παλέψουμε εντός του σημερινού ..στάτους κβο ή όχι.\nΑΝ όχι πρέπει να περιγράψουμε το εναλλακτικό, αλλιώς η ..επαγωγή είναι άτοπος, δηλαδή γίνεται απαγωγή 🙂 .\nΔεν είναι σωστό να το δραματοποιούμε περαιτέρω, διότι δια της δραματοποίησης χάνουμε την δυνατότητα να διακρίνουμε το τι μπορούμε να κάνουμε συγκεκριμένα.\nΣυνεπώς, όσο δεν υπάρχει άλλη λύση και εναλλακτικός δρόμος που να στέκει, εκτός αν εννοούμε το σχέδιο βου, είτε σε καζάκειο, είτε σε λαφαζάνειο εκδοχή, είτε και σε αριστεροακροδεξιά βερσιόν, οπότε ..εντάξει (σωθήκαμε), διλήμματα σοβαρά δεν υπάρχουν.\n19 Απριλίου, 2015 στις 12:21 μμ\nΟχι μονο ειναι ικανοτατος , αλλα ειναι ο μονος που εαν υπαρξει η συμφωνια θα ειναι ο πρωτος που θαεχει φερει κεφαλαιο στην χωρα.\nΑναπτυξιακο και με προοπτικες κερδων.\nΑν αρεσει το στυλ του ολα τα σφαζω ολα τα μαχαιρωνω και τα ξεπουλαω, ε δεν ειναι απο αυτους.\nΑυτα δε που λενε σημερα οι φιλαρακοι μας-εκβιαστες μας, δεν θα τα λενε τον Ιουνιο.\nΕκει θα τεθουν ολοκληρωτικα τα παντα.\nΑπο το καταστροφικο προγραμμα ετων , μεχρι την επομενη πορεια.\nΚαι εκει θα υπαρξουν και επενδυσεις που δεν θα ειναι κλοπες, και προγραμματα συμβατα με την αναπτυξη και την λογικη ,οπως και ο Κρουγκμαν τονισε.\n19 Απριλίου, 2015 στις 12:23 μμ\nΕίμαστε στον υποθετικό λόγο κι εσύ, Αναγνώστη, παραδίδεις μαθήματα ωσάν να ήταν… άλλος. Πάρτο πάλι απ’ την αρχή! 😉\n19 Απριλίου, 2015 στις 12:38 μμ\nΠάμε από την αρχή λοιπόν (δεν παραδίδω τίποτα, οι μέρες είναι πονηρές, για όσους ακουστεί ότι παραδίδουν οτιδήποτε) 😆\nΗ ισοπέδωση της χώρας είναι πραγματικός κίνδυνος και ήδη βλέπουμε πολλά σημάδια αυτής της κατάστασης, τέτοια που να μας ανησυχούν όλους ανεξάρτητα πώς το ερμηνεύουμε ή τι προτείνουμε για αυτό.\nΗ θέση μου είναι ότι ο μεγαλύτερος κίνδυνος που έχουμε είναι να μην κάνουμε τίποτα και να αφήσουμε τα πράγματα να εξελιχθούν μοιραία.\nΝομίζω ότι πρέπει να ξεκινήσουμε από μια βασική συμφωνία σε κοινωνικό και πολιτικό επίπεδο ότι αντιλαμβανόμαστε το πρόβλημα ως υπαρκτό και πολύ σοβαρό.\nΥπάρχουν πολλά πράγματα που πρέπει να κάνουμε, αλλά για να τα κάνουμε πρέπει να συνεννοηθούμε και να συγκροτήσουμε ενότητες και μέτωπα.\n¨οχι στο μερικό, αλλά στο γενικό (αυτό όχι γιατί προκύπτει από κάπου ότι έτσι πρέπει να είναι θεωρητικά, είναι η άποψή μου για το συγκεκριμένο).\nΚαι το γενικό κατά τη γνώμη μου είναι να δούμε το θέμα έξω από τη στιγμή της συγκεκριμένης διαπραγμάτευσης, απλώς γιατί δεν διαπραγματευόμαστε εμείς και αυτά περί ..συλλογικών διαπραγματεύσεων ενός Λαού και κάτι τέτοια είναι καλά για δηλώσεις στην τηλεόραση, στη ζω’η δεν ισχύουν.\nΔεν ξέρω πού και αν διαφωνείς\nΠιθανά στο συμπέρασμα που ακολουθεί.\nΔηλαδή στην παρούσα φάση δεν έχουμε άλλη λύση εκτός σημερινού στάτους κβο.(κακού).\n¨Οχι οι διαπραγματευτές, εμείς (πολίτες και τέτοια)\nΣυνεπώς καμία λογική του στυλ ..ξεβράκωμα, κωλοτούμπα, παράδοση κλπ δεν είναι αποδεκτή εκ μέρους μου σε μια συμφωνία αν γίνει.\nΘα τη θεωρώ λάθος και μεβάση την ουσία και με βάση του πώςλειτουργεί για το μετά την όποια συμφωνία\n19 Απριλίου, 2015 στις 12:52 μμ\nτα τελευταία 5 χρόνια παραμένω σταθερός(και επενδύω) στην άποψη ότι η ΕΖ θα μείνει αρτιμελής –και μένει σε εμάς όπως και στις άλλες χώρες που την αποτελούν να βρίσκουν (εύκολα ή δύσκολα )κοινούς τόπους και σημεία αναφοράς. Προσωπικά δεν θα στοιχημάτιζα ούτε ένα(1) ευρώ στην πιθανότητα εξόδου της Ελλάδας από την ΕΖ . Θα στοιχημάτιζα όμως όλα τα λεφτά μου στην βεβαιότητα( ΙΜΗΟ) ότι η ΕΖ θα αποκτήσεις τον οικονομικό της πυρήνα (στον οποίο εμείς δεν θα συμμετάσχουμε–με την καμία) και οτι κάποιες από τις συνθήκες της ΕΕ θα αλλάξουν δραματικά. Το δόγμα της ευρωπαϊκής ολοκλήρωσης έχει αλλάξει –χωρίς να γνωρίζω ή να μπορώ να φανταστώ ακόμη τι είναι αυτό που θα το αντικαταστήσει\nγια να αλλάξει η Ελλάδα τον ρου των γεγονότων (που την αφορούν) πρέπει να «πέσουν κορμιά». Εάν θα είναι ο Τσίπρας αυτός που θα το καταφέρει δεν το γνωρίζω , αυτό που ξέρω όμως είναι ότι ΔΕΝ θα είναι ο Τσίπρας το μοιραίο πρόσωπο που θα αλλάξει την προδιαγεγραμμένη πορεία της ΕΖ και της ΕΕ. Απλά δεν μπορεί να το κάνει.\nΟ Τσίπρας έχει να διαλέξει μόνον ανάμεσα στο πολιτικό του μέλλον(και την υστεροφημία του) επιτυγχάνοντας μια νίκη στα σημεία για την Ελλάδα (που έτσι κι αλλιώς η Ιστορία δεν της επιφυλάσσει και κάποιον κεντρικό ρόλο εδώ που τα λέμε) και την πολιτική του απαξίωση (στην περίπτωση που αποτύχει όπως οι προκάτοχοι του)\nΔατς όλ παίδες και κόρες .\nΠρος ώρας σας αποχαιρετώ, σας εύχομαι από καρδιάς ΚΑΛΟ καλοκαίρι και τα λέμε από Σεπτέμβριο(με το «ευρω»σαν νόμισμα γμτοκερατο μου! 🙂 ) πάλι–με φορτωμένες μπαταρίες\n19 Απριλίου, 2015 στις 12:55 μμ\nΑν δεν μπορούσαμε για διάφορους λόγους να μείνουμε στην Ευρωζώνη, μόνο ένα βελούδινο διαζύγιο και παραμονή στην ΕΕ, με την προοπτική επανόδου σε λίγα χρόνια, θα είχε κάποια λογική.\nΔεν βλέπω οι ταλιμπάν του συριζα, που θέλουν να φύγουμε, να μπορούν να υπηρετήσουν ένα τέτοιο σχέδιο.\n19 Απριλίου, 2015 στις 12:56 μμ\nΚαλό καλοκαίρι Καπετάνιε 🙂\n19 Απριλίου, 2015 στις 1:00 μμ\nΚαλές βουτιές και (άμα λάχει) ψαριές!\n19 Απριλίου, 2015 στις 1:02 μμ\nδεν υπάρχουν πολλά (χρονικά) περιθώρια. Το κατενάτσιο ΔΕΝ αποδίδει πλέον. Ή έτσι ή γιουβέτσι (και… γενικότερα).\n19 Απριλίου, 2015 στις 1:04 μμ\nΥΓ. Οι ταλιμπάν του σύριζα είναι ένα πρόβλημα. Μεγάλο, όπως τα παλικάρια του ΝΔΣΟΚ, στο σύνολό τους.\n19 Απριλίου, 2015 στις 1:08 μμ\nτο ερώτημα είναι γιατί εκβιάζουν μόνο εμάς και όχι τους άλλους? Γιατί η Ιρλανδία έχει αρνητικά επιτόκια παίρνοντας τοξικά μέτρα (το ίδιο περίπου και η Πορτογαλία), γιατί οι περιφερειακές χώρες θέλουν να μπουν σε αυτό το κλαμπ των εκβιαστών. Είναι όλοι τρελοί και εμείς έχουμε ανακαλύψει το σωστό δρόμο? Και ποιος είναι αυτός ο σωστός δρόμος αυτός του Λαφα που θέλει να κάνει τα πάντα κρατικά?\nΕίναι το ίδιο το ψευδοδίλημμα που έφερε το Σύριζα στην εξουσία: έλα μωρέ πόσο χειρότερα μπορούν να γίνουν τα πράγματα. Εγώ πιστεύω πολύ, πάρα πολύ.\n19 Απριλίου, 2015 στις 1:15 μμ\nτα ερωτήματα αυτά συζητούνται συνεχώς και έχουν απαντηθεί καμιά 100στή φορές ως τώρα στην καλύβα. Η αιτία του προβλήματος είναι ενδογενής, αλλά η (εξωγενής) θεραπεία έχει ήδη αποδειχτεί καταστροφική. Η Ιρλανδία και η Πορτογαλία είναι (αμφότερες) σε τραγική κατάσταση, όπως και η Ισπανία. Η ιστορία συνεχίζει να γράφεται, παντού.\n19 Απριλίου, 2015 στις 1:29 μμ\nτα νούμερα για τις δύο αυτές χώρες άλλα δείχνουν. Πέρυσι πήγα για δουλειά στην Πορτογαλία και είδα άλλο κλίμα. Η κουμπάρα μου είναι Ισπανίδα και εδώ και δύο χρόνια έχει φύγει από την Ελλάδα και γύρισε στην Ισπανία, και άλλα μου λέει. Τέλος πάντων έχω διαφορετική άποψη.\nΜην αγχώνεστε πάντως να φύγουμε από την Ευρώπη, ήδη έχουμε απομονωθεί και οικονομικά και πολιτισμικά.\nΔεν είναι ισοπέδωση η ρήτρα μηδενικού ελλείμματος για τις επικουρικές συντάξεις και το εφ άπαξ ούτε ο ισοσκελισμένος προϋπολογισμός.Είναι ο μόνος τρόπος με τον οποίο διαφορετικές χώρες μπορούν να έχουν κοινό νόμισμα χωρίς να κλέβει ο ένας τον άλλο.\n19 Απριλίου, 2015 στις 1:59 μμ\nο όρος «ευρωλιγούρης» είναι δημιούργημα και πατέντα είτε της ψεκασμένης φράξιας των ακροδεξιών ελληναράδων εθνικοφρόνων, είτε αυτών που πουλάνε ζουρ(λι)άρα τρελάρα για να γεμίζουν την κοιλάρα. Άν δεν απατώμαι είναι του ιδίου αυτοπροσώπως του Ζουρ(λι)άρεως – που καλά έφαγε στην Εσπερία και στα Παρίσια πουλώντας τους φύκια για επιστήμη και τώρα πουλά τα ίδια μεταχειρισμένα φύκια σε μας τους ιθαγενείς.\n«Την πολιτική εξουσία την έχει πάντα αυτός που έχει την εξουσία να ορίζει τις λέξεις και το νόημά τους». Έτσι είπε κάποτε ο Χέγκελ.\nΣτην Ελλάδα πολλοί το ξεχνάμε αυτό. Έτσι χάσαμε τη μπάλα…\nΆλλοι, υποτίθεται «κυβερνώντες» (χτυπώντας οκτάωρα στα μαστροποκάναλα), μας πουλάνε δήθεν μαρξισμό. Ενώ οι ίδιοι είναι η εθνικόφρων συνιστώσα της αναρχοαυτονομίας και τον Μαρξ τον ξέρουν μόνον ως …Γκράουτσο.\nΚαι μόνο που χρησιμοποιείς αυτό τον τρελο-ελληναράδικο όρο, αυτό απαξιώνει τα (όποια) επιχειρήματά σου.\nΑυτή είναι η γνώμη μου. Λυπάμαι που δεν μπορώ να γράψω κάτι πιο ήπιο, πάντως θεωρώ πιο έντιμο να εκφράζομαι clear text. 🙂\n19 Απριλίου, 2015 στις 2:14 μμ\nΠάντως η ισοπέδωση δεν είναι μελλοντικό ενδεχόμενο αλλά τετελεσμένο γεγονός.\nΠολλούς, μάλλον τους περισσότερους, μας έχουν ισοπεδώσει εδώ και πολλά χρόνια, οι πολιτικές ΠΑΣΟΚ, ΝΔ, τώρα βάζει το χεράκι του όσο μπορεί και ο ΣΥΡΙΖΑ. Το «ένα και μοναδικό ελληνικό κόμμα», το βαθύ κράτος, έχει συνέχεια και διάρκεια.\nΌλα μαζί τα πλοκάμια της ελληνικής λερναίας ύδρας συμπράττουν και ισοπεδώνουν τους συνήθεις εργαζόμενους του ιδιωτικού τομέα για να μη χάσουν τα αφεντικά τους (ολιγάρχες) και οι πελάτες τους (βαθύ κράτος, ΔΕΚΟ, συμβουλαρία αραχτή στα τραπεζοκαθισματα, βλαχοδήμαρχοι και οι παρατρεχάμενοί τους). Το κράτος με «εθελούσια εξοδο στα 40» και με «εθνικούς προμηθευτές και πρωταθλητές» θέλουν να συντηρήσουν, πατώντας στην πλάτη του απλού πολίτη.\nΗ απάντησή είναι μία: Ό,τι βοηθά να γκρεμιστεί αυτή η μετεμφυλιακή παράγκα είναι καλό. Ακόμη και οι ανοησίες της κυβερνώσας «αριστεράς» παίζουν τελικά θετικό ρόλο, γιατί αποδεικνύουν σε τι μπάζα ιδεών και ικανοτήτων στηρίζεται η ελληνική παράγκα.\n19 Απριλίου, 2015 στις 2:28 μμ\nΕντάξει τότε 😉\n19 Απριλίου, 2015 στις 2:29 μμ\nνα βλέπεις το σύνολο. Ως καλός ανατολίτης (ορθόδοξος) γνωρίζεις ότι η εμμονή στο επιμέρους οδηγεί στην αίρεση και την απώλεια.\n19 Απριλίου, 2015 στις 2:31 μμ\n«αν παραδεχόντουσαν ότι δεν γίνεται διαπραγμάτευση αλλά στυγνός εκβιασμός και τρομοκρατία εις βάρος της Ελλάδας, ώστε να δεχτεί η κυβέρνηση Τσίπρα ακόμα κι εκείνα που δεν υπόγραψαν οι Σαμαροβενιζέλοι.»\nυπαρχει και η αλλη αναγνωση\nαν ο εντιμος συμβιβασμος δεν μπορει να υπηρετησει ταυτοχρονα και τα συμφεροντα της χωρας και του συριζα, ο τσιπρας τι θα διαλεξει?\nη δαιμονοποιηση των απεναντι ποιον δρομο απο τους δυο εξυπηρετει?\nμε εκβιαστες και τρομοκρατες, *δεν* συζητας…\nαφηνω στην ακρη δε το γεγονος οτι και οι …σαμαροβενιζελοι και ο γαπ, που τωρα τελευταια αντιμετωπιζεται απο την κυβερνηση αλλα και ..γενικοτερα με αρκετη …απαλοτητα 😉 ,την ιδια διαδικασια περασαν αλλα τοτε ηταν διαφορετικη η αντιμετωπιση\nΟπως εχω ξαναπει ο συριζα ειναι απο τη φυση του ευθυνοφοβικος σχηματισμος και θα δεχτει να εφαρμοσει μια διαφορετικη πολιτικη μονο αν\n«υποχρεωθει» απο τα πραγματα μεσω πχ ενος δημοψηφισματος/εκλογων\nτου στυλ «υπαρχει μια λυση στην οποια εμεις δεν συμφωνουμε και που εμεις δεν θελουμε να εφαρμοσουμε,αλλα αν γινει αποδεκτη απο τον ελληνικο λαο εστω με …μιση καρδια θα προχωρησουμε»\nετσι και οι ευθυνες θα φυγουν απο τους ωμους τους( αφου αυτη θα ειναι η θεληση του λαου πλεον) και ταυτοχρονα θα μπορουν να λενε στους συντροφους τα γνωστα: εμεις προσπαθησαμε αλλα δεν ηταν ωριμες οι συνθηκες ,ο λαος αποφασισε εμεις θελαμε και θελουμε αλλιως,κλπ\nκαι παλι τοτε το συζηταμε\nαλλα τοτε οι επιλογες θα ειναι ξεκαθαρες που λεει και ο δεξιος\nμε λιγα λογια η υποθεση εργασιας οτι ο τσιπρας θα αλλαξει το συριζα και ο λεγαμενος(ο …συριζα δλδ) θα γινει ενα σοσιαλδημοκρατιζων κομμα ειναι ενα πολυ μα πολυ αβεβαιο ρισκο…\n(ο αντρεας ειχε σουταρει τους αντιφρονουντες,τροτσκιστες …κωνσταντοπουλους κλπ 😀 πολυ πριν γινει πρωθυπουργος )\n19 Απριλίου, 2015 στις 2:33 μμ\nμην ανησυχείς – έχω ακούσει και χειρότερα 😉\nΟ «ευρωλιγούρης» θα χρησιμοποιείται ως έννοια όσο υπάρχουν κάποιοι που… μυγιάζονται στο άκουσμα. Αν βρεθεί πιο δόκιμη (ή πλέον καίρια) λέξη, ευχαρίστως να τη χρησιμοποιήσουμε, εναλλακτικά.\n19 Απριλίου, 2015 στις 2:36 μμ\nΌ,τι ανεβαίνει κατεβαίνει, κι ό,τι ραγίζει κολλά.\n19 Απριλίου, 2015 στις 2:41 μμ\nΘανάση, τα συμφέροντα του σύριζα δεν με απασχόλησαν ποτέ. Η ανάλυση που κάνεις περί «ευθυνοφοβίας», ενδιαφέρουσα.\nΔεν υπάρχει τέτοιο πράγμα, Πάνο. Η λέξη απλά διατυπώνει μιαν έννοια και αυτός που έχει πραγματικά την εξουσία, μέσω της λεξης ορίζει την έννοια. Δεν είναι η λέξη το πρόβλημα.\nΗ εθνικοφροσύνη είναι η πεμπτουσία της μετεμφυλιακής Ελλάδας και άν δεν φύγει αυτή απο τη μέση, ποτέ δεν θα φύγει το φαύλο μετεμφυλιακό πελατειακό κράτος. Οι άλλοι υπηρέτες του αποτυχημένου κράτους ήταν εξίσου εθνικόφρονες, «δυστυχώς» όμως χρεοκόπησαν πολιτικά.\nΤώρα έχουμε τους «αριστερούς» εθνικόφρονες να φρουρούν την παράγκα. Υπομονή χρειάζεται. Θα πάει και η «αριστερή» εθνικοφροσύνη να κάνει παρέα στη δεξιά και στην Πασόκικη αδελφή της.\n19 Απριλίου, 2015 στις 2:47 μμ\nΑπό προβληματισμούς άλλο τίποτα…\nΗ Ν.Δ είναι ότι χειρότερο υπάρχει σε «δεξιό-αστικό» κόμμα σε ολόκληρη την Ευρασία. Από τη Λισαβόνα μέχρι το Βλαδιβοστόκ. Ακριβώς επειδή παρουσιάζει τον εαυτό της ως προασπιστή και εγγυητή πραγμάτων που δεν είναι, πρέπει να αναδεικνύεται η γύμνια της. Είναι ο κύριος παράγοντας καθυστέρησης της χώρας. Το πρώτο που χρειάζεται η χώρα είναι να καταρρεύσει αυτό το βαρίδι -το οποίο ούτως ή άλλως βρίσκεται σε ιστορική παρακμή- και να πάψει να αναπαράγεται ο ανθρωπολογικός τύπος που δημιούργησε αυτό το κόμμα (ο οποίος δεν μπορεί με τίποτα να ξεκολλήσει από το προηγούμενο διεθνές σύστημα – εξωγήινοι να έρθουν, πάλι με τους ίδιους όρους θα μιλάει). Μια sui generis ανασφαλής μνησίκακη αστολουμπεναρία η οποία κρύβει την ανεπάρκεια και τα κόμπλεξ της κάτω από κρυφορατσιστικές ιδέες (προφανώς δεν αναφέρομαι σε όλους τους ψηφοφόρους – και προφανώς ο ρατσισμός είναι προς «τον λαό»).\nΤα έχω ξαναπεί, δεν είναι τυχαίο πως έγινε το πρώτο «αστικό» κόμμα-κορμός, σε ολόκληρη την Ευρασία, που ηττήθηκε από ένα κόμμα της τάξης του 4-5%.\nMake no mistake, που λένε και οι Αμερικανοί. Η κατάντια της χώρας δεν καθρεφτίζεται στον Συ.Ριζ.Α, αλλά στην κατάσταση και στην ποιότητα της Νέας Δημοκρατίας. Η Νέα Δημοκρατία πέρα από κύριος παράγοντας είναι και δείκτης καθυστέρησης. Το πρωτεύον και αυτό που ενδιαφέρει είναι η χώρα, αλλά θα πρέπει να τονιστεί πως μέσω της κατάληψης στο «δεξιό» μέρος του πολιτικού φάσματος, το κόμμα αυτό, απονεκρώνει και σαπίζει τον πολιτικό χώρο της «δεξιάς» (και γιατί να μην σκεφτεί κάποιος πως ακριβώς, μια από τις λειτουργίες του κόμματος αυτού, είναι να μην υπάρχει ελληνική παραγωγική -πνευματικά και υλικά- δεξιά;). Τα προηγούμενα δεν σημαίνουν απαραίτητα κάτι θετικό για τον Συ.Ριζ.Α, άλλωστε ο τελευταίος δεν είναι κόμμα-κορμός του πολιτεύματος όπως -υποτίθεται πως- είναι ένα «αστικό» κόμμα (βέβαια σε συνθήκες μαζικοδημοκρατικής πολιτικής, όπου το αστικό κοινοβουλευτικό πολίτευμα έχει αποδημήσει εις κύριον – ούτε αυτό το έχουν αντιληφθεί).\nΗ χώρα δεν διαθέτει πολιτικό κεφάλαιο ή πιο σωστά το εν δυνάμει πολιτικό κεφάλαιο που διαθέτει (γιατί γενικά διαθέτει αξιόλογο ανθρώπινο κεφάλαιο η χώρα σε σχέση με την ποιότητα των κρατικών δομών) το καταστρέφουν αφομοιώνοντας το, τα υπάρχοντα κόμματα (αυτό ισχύει και για τον Συ.Ριζ.Α και για όλα τα αριστερά κόμματα τα οποία έχουν καταστρέψει δεκάδες δυνατά μυαλά). Εάν υπάρχουν πέντε-δέκα άτομα κάτω των σαράντα στο χώρο της «δεξιάς», που έχουν κάτι να πουν πολιτικά, θα καταστραφούν εάν δεν δημιουργήσουν κάτι νέο και παραμείνουν καθηλωμένα εντός των πλαισίων του κόμματος αυτού (οπαδοί του οποίου πιστεύουν, όπως και οι οπαδοί του Πα.Σο.Κ μέχρι πριν πέντε χρόνια, πως είναι αδιανόητο ότι μπορεί να υπάρξει Ελλάδα δίχως Ν.Δ – τα προβλήματα της οποίας είναι δομικά και ουσίας και δεν μπορούν να επιλυθούν μέσω life-style επικαλύψεων).\nΤο πρόβλημα βέβαια της Ελλάδας, είναι συνολικό, ενδογενές και πολιτικό και δεν υπάρχει μονάχα στη «δεξιά». Μελλοντικά, θα επανέλθω και με το πρόβλημα της «αριστεράς».\n19 Απριλίου, 2015 στις 2:49 μμ\nΤο θέμα Ξηρού είναι μια ακόμη απόδειξη της απόλυτης γύμνιας του «αστικού» χώρου, που είναι ανίκανος να δημιουργήσει στοιχειωδώς μια δική του ατζέντα στην δημόσια ζωή. Σύρεται άβουλος και ανέμπνευστος πίσω από τα ζητήματα που αναδεικνύουν, -ηθελημένα ή αθέλητα, δεν έχει σημασία-, οι αντίπαλοι του, αναπαράγοντας τις δικές του μπαγιάτικες και στείρες ιδεοληψίες, σε απάντηση των ιδεοληψιών των άλλων.\nΤο μόνο «δικό» του, που έχει να προβάλλει, είναι αυτός ο κλαψιάρικος «φιλοευρωπαϊσμος», που δήθεν ο ίδιος εκπροσωπεί. Αλλά η κλάψα αυτή δεν είναι καθόλου πειστική. Αντίθετα, δημιουργεί στις μάζες μια αντανακλαστική αποστροφή για την εν γένει ιδέα της Ευρώπης και ενισχύει έμμεσα την ρητορεία των ευρωσκεπτικιστών. Διότι, ποιος θα ήθελε μια Ευρώπη που ενσαρκώνεται στην αθλιότητα των Βαλκάνιων κομματαρχών, που παραμένουν πολιτικά στην δεκαετία του ’50; Αν η Ευρώπη είναι ο Σαμαράς και ο Βενιζέλος, ποιος θα ήθελε μια τέτοια Ευρώπη;\n19 Απριλίου, 2015 στις 3:03 μμ\nΔικαιολογίες επι δικαιολογιών Άφτερ,Έφης,Θέμη και λοιπών για να μην αποδεχθούν την πραγματικότητα ότι την Ελλάδα την οδήγησε και την οδηγεί εκτός δυτικού κόσμου το 60% της κεντροαριστεράς και αριστεράς που παριστάνουν τους προοδευτικούς.\nΕδώ είμαστε για δεκαετίες.\n19 Απριλίου, 2015 στις 3:07 μμ\n+1 για το σχόλιο που ανάρτησες Πάνο στις 2:47.\nΕυελπιστώ πως αντιστοιχα καυστικό θα είναι και το σχόλιο για την αριστερά.\n(Σε ποιό μπλόγκ βρήκες αυτό το άρθρο?)\n19 Απριλίου, 2015 στις 3:12 μμ\n» για να μην αποδεχθούν την πραγματικότητα ότι την Ελλάδα την οδήγησε και την οδηγεί εκτός δυτικού κόσμου το 60% της κεντροαριστεράς και αριστεράς που παριστάνουν τους προοδευτικούς.»\nΈλα, πες το δεξιέ, μη ντρέπεσαι, πλησιάζει και η ημερομηνία, οι μοναδικοί καλοί στην Ελλάδα ήταν ο Εθνικός Συναγερμός, η ΕΡΕ και η καραβαναρία που έκανε την εθνοσωτήριο. 😉 Όλοι οι άλλοι (η «αντιδεξιά», έτσι δεν τους χαρακτηρίζεις?) είναι για τον Καιάδα.\n19 Απριλίου, 2015 στις 3:28 μμ\nΤο σχόλιο 2.47 θέτει το θέμα «δεξιά» απο ενδιαφέρουσα οπτική γωνία – και σωστά επιφυλάσσεται ότι όλα αυτά αφορουν όλο το κομματικό σύστημα.\nΩστόσο το πρόβλημα είναι ότι η διαδικασία μάθησης που περνάμε μετά το 2008 (στην πραγματικότητα μετά το 1993) δεν φαίνεται να έχει επίδραση στο υπαρκτό πολιτικό προσωπικό («δεξιό», «αριστερό» ή άλλο): Αυτές οι ελίτ, πολιτικές ή άλλες, οι μεγαλωμένες στο μετεμφυλιακό πελατειακό θερμοκηπιο, είναι ανεπίδεκτες.\nΗ διαδικασία μάθησης θα εχει αποτέλεσμα μόνον άν εμπλουτίσει τη σκέψη άλλων κοινωνικών δυνάμεων, εκτός των ελίτ. Δυστυχώς η πίεση για μάθηση έρχεται μόνον εκ των έξω. Η ελληνική κοινωνία είναι συντηρητική και αδρανής.\nΗ επόμενη σκέψη μου, μετά το σχόλιο αυτό, και με επιφύλαξη, είναι ότι απο την ΣΥΡΙΖΑ με τη σημερινή του μορφή δεν περιμένουμε τίποτε καλύτερο, ακριβώς όπως δεν περιμέναμε απο τη ΝΔ μετά το 2012.\nΟ ΣΥΡΙΖΑ με τη σημερινή του μορφή είναι και αυτός μέρος του προβλήματος, όχι της λύσης. Μέρος του παλιού κομματικού συστήματος.\nΗ ελπίδα βρίσκεται ίσως σε ένα ελληνικό Podemos, που θα προκύψει είτε από μετεξέλιξη μέρους του ΣΥΡΙΖΑ, είτε άσχετα απο τον ΣΥΡΙΖΑ είτε απο συνδυασμό. Ως γνωστόν το ισπανικό Podemos δεν προέκυψε απο το υπάρχον κομματικό σύστημα και δεν είχε οργανωτική σχέση με την «υπαρκτή ισπανική αριστερά».\nΔυστυχώς στην Ελλάδα, αντίθετα με την Ισπανία, οι υπαρκτές κοινωνικές κινήσεις είναι ακόμη συντηρητικές, εθνικιστικές, κοινωνικά «εξασφαλισμένες», σκληρά ταξικές εναντίον των ασθενέστερων και σκληρά δεξιάς κοπής (παρά την «αριστερή» μπούρκα που φορούν ενίοτε).\nΕλπίδα θα ξεπηδήσει μόνον από κινήματα των πιο επισφαλών μερίδων, που προς το παρόν δεν φαίνονται στον ορίζοντα.\nΈχουμε πολύ δρόμο, δυστυχώς άνυδρο.\n19 Απριλίου, 2015 στις 3:33 μμ\nAφού θέλεις να κάνουμε ιστορική αναδρομή να την κάνουμε.Όχι δεν ήταν μόνο αυτοί.Και το Κόμμα Φιλελευθέρων ήταν του Βενιζέλου και η Ένωση Κέντρου του Παπανδρέου.Η τομή γίνεται με το ΠΑΣΟΚ (κατ άλλους από το 1965) και την προσχώρηση του βενιζελικού κεντρώου χώρου στο αντιδυτικό ιδεολογικό στρατόπεδο.Από τότε πως να το κάνουμε,ο Ανδρέας μόλυνε όλο αυτό το 60%.Ο Σημίτης ποτέ δεν έγινε αποδεκτός από το βαθύ ή πραγματικό Πασόκ και μόλις ήλθε η κρίση πήγαν όλοι σούμπιτοι στον σύριζα γιατί είχαν προετοιμασθεί ιδεολογικά από την πλύση εγκεφάλου του Ανδρέα.\nΔεν έχω πρόβλημα με το Ποτάμι που ψηφίζεις εσύ,βλέπεις όμως με τι καχυποψία αντιμετωπίζεται από τον κύριο όγκο του «προοδευτικού λαού» ακριβώς λόγω ευρωλιγουρισμού.Τι τα ψάχνετε παιδιά,40 χρόνια προπαγάνδα είναι αυτή και είναι πια παντού,φυσιολογική κατάσταση.\nΠρόσεξε το σχολιάκι αυτό που ουσιαστικά θρηνεί για την πτώση των καθεστώτων Καντάφι,Μπάαθ,Σαντάμ Χουσεΐν και Ταλιμπάν,Χιλιάδες τέτοια σχόλια,σκέψεις,συζητήσεις διαπερνούν την ελληνική κοινωνία που μαθαίνει να μισεί και να απεχθάνεται Αμερικανούς και Ευρωπαίους και μετά ζητεί να είναι μέλος στους οργανισμούς τους.Μα πως μπορείς να είσαι μέλος σε κάτι που αποστρέφεσαι;\n19 Απριλίου, 2015 στις 4:01 μμ\nFrankfurt Dinner Group: μεταμεσονύκτια δείπνα και τηλεδιασκέψεις. Αυτή είναι η πλατφόρμα στην οποία γίνονται οι πραγματικές διαπραγματεύσεις, μακριά από τα φώτα της δημοσιότητας, και στις οποίες «επανορθώνονται» οι ζημιές από τις φραστικές υπερβολές εκατέρωθεν. Μέλη των διαπραγματεύσεων είναι υψηλά ιστάμενα τεχνικά στελέχη της Τρόικας και της ελληνικής κυβέρνησης, όχι οι πολιτικοί.\nΑυτά τα γράφει η καλά ενημερωμένη FAZ.\nτα επιχειρήματα αυτά έχουν βάση και αξίζει να συζητηθούν. Ιδίως το επιχείρημα για την «μόλυνση του 60 %».\nΩστόσο υπάρχουν και άλλα που αντιλέγουν: Π.χ. γιατί «σερνόταν γονατιστός» πίσω από τον Κάρατζιτς στο Πάλε το 1993, ουδεις άλλος, αλλά ο τότε ηγέτης της ΝΔ Κ. Μητσοτάκης; Και αυτός μολυσμένος απο το αντιδυτικό βαθύ Πασόκ, όπως το 60 %;\nΥπάρχει απάντηση: Ο Κ.Μ. προσπαθούσε να ελιχθεί γιατί ήδη του έκαναν «απο μέσα» πόλεμο ο Σάμ, ο μακαρίτης Έβερτ.\nΑυτο ακριβώς είναι το χειρότερο: Αν οι μεγάλες εσωκομματικές φράξιες της ΝΔ χρησιμοποιούσαν ως όπλο κομματικής εξουσίας τον «αντιδυτικό ελληνικό σύνδρομο», αυτό σημαίνει ότι το κόμμα ήταν ήδη διαβρωμένο.\nΠότε διαβρώθηκε; Στην περίοδο διακυβέρνησης ΠΑΣΟΚ; Μα τι ήταν αυτό το «σκοτεινό» ΠΑΣΟΚ, άν κατάφερε να διαφθείρει και τον «αντίπαλο φωτεινό» κόσμο του δικομματισμού;\nΌλα αυτά παραπέμπουν σε διαβρωμένο πολιτικό προσωπικό ως όλον. Και επειδή όλοι αυτοί «θελήματα (και αγγαρείες) κάνουν», δηλαδή συγκεκριμένες μερίδες προστατεύουν, όλα δείχνουν πρόβλημα «ιδιοτελούς αντιδυτικισμού» οικονομικών (κυρίως), κοινωνικών και πνευματικών ελίτ: Οι ελληνικές ελίτ δεν μπορούν να τα βγάλουν πέρα στην Ευρώπη, γι αυτό επιλέγουν …»καλύτερα πρώτος στο χωριό παρά τελευταίος στην πόλη»\n19 Απριλίου, 2015 στις 4:10 μμ\nΔεξιέ, αν και συμφωνώ σε γενικές γραμμές μαζί σου, το σχόλιο του άφτερ μου θυμίζει ότι η διάσταση ανάμεσα στην ευρωπαϊκής-φιλελεύθερης και τη λαϊκή-εθνική δεξιά υπήρχε σε όλη τη διάρκεια της μεταπολιτευτικής μας ιστορίας μέσα στη ΝΔ. Αν μέχρι το 1980 δεν ήταν ορατή λόγω της κυριαρχίας του Κ. Καραμανλή στον χώρο, άρχισε να εκφράζεται όλο και περισσότερο μετά την εκλογική ήττα του 1981 και μάλιστα με τη μορφή διπόλων: Ράλλης-Αβέρωφ, Μητσοτάκης-Σαμαράς κλπ. Ειρωνία είναι ότι οι «καραμανλικοί» σε κάποια στιγμή έγιναν εκφραστές μιας εθνοκεντρικής δεξιάς αφήνοντας την πεφωτισμένη, ευρωπαϊκή (κεντρο-)δεξιά στην οικογένεια Μητσοτάκη, η οποία δικαίως ή αδίκως αντιμετωπίζεται από μεγάλο μέρος του λαού με καχυποψία.\nΤο εντελώς παλαβό κομάτι της λαϊκής δεξιάς αποσχίστηκε, ευτυχώς, κι ένα άλλο, θρησκόπληκτο και σαχλοηλίθιο είχε ήδη φύγει πιο πριν. Αλλά έμειναν όμως και κάτι εντελώς μυστήρια πρόσωπα που περιέβαλαν τον πρώην πρωθυπουργό που δεν είναι, ρε παιδί μου, πώς να κάνουμε, δεν είναι.\nO Mητσοτάκης Άφτερ τα έκανε αυτά γιατι είμαστε στα Βαλκάνια και οι βαλκανικές ισορροπίες θα γύριζαν κατά της Ελλάδος με την εκμηδένιση της Σερβίας.Αυτή ήταν πάγια πολιτική του ΥΠΕΞ από το 1912 και δεν περιβλήθηκε από πλευράς Μητσοτάκη (άλλο από άλλους καλοθελητές) με μια γενικότερη αντιδυτική ιδεολογία και ρητορεία.Είναι άλλο πράγμα η βαλκανική πολιτική με τις χώρες που συνορεύουμε και άλλο να ψάχνεις κάθε πόλεμο και διένεξη σε Ασία και Αφρική για να βρεις με ποιο στρατόπεδο είναι το ΝΑΤΟ για να βγεις υπέρ του αντιθέτου.\nΔεν θα τρελαθούμε τώρα.Η Αθήνα είναι η μόνη πόλη της Ευρώπης που έγινε συγκέντρωση υπέρ των Ταλιμπάν το 2001.\n19 Απριλίου, 2015 στις 4:14 μμ\nΗ δεξιά Φυσικέ ΔΕΝ θα συμφωνήσει με ότι ζητούν οι Δυτικοί στα Βαλκάνια ή στην Κύπρο εάν δεν πουν το ναι οι διπλωμάτες του ΥΠΕΞ που παρακολουθούν τις εξελίξεις.Αλλά δεν θα τρέχει στις πέντε ηπείρους και τις εφτά θάλασσες για «κινήματα αλληλεγγύης» στον κάθε πυροβολημένο αρκεί να είναι κατά της Δύσης.\n19 Απριλίου, 2015 στις 4:21 μμ\nΝαι, μιαν απόσταση από τους τριτοκοσμικούς πυροβολημένους την είχε η Δεξιά, σωστό. Οι συνεργασίες μαζί τους (Τίτο, Τσαουσέσκου κλπ.) εμπεριείχαν πάντοτε τη σαφή διακήρυξη ότι ανήκουμε σε διαφορετικά στρατόπεδα αλλά αυτό δεν μας εμποδίζει να κάνουμε μπίζνες και τοπική γεωπολιτική, τίποτε περισσότερο.\n19 Απριλίου, 2015 στις 4:23 μμ\nΥΓ: Να μην είμαι άδικος στον Τίτο, δεν ήταν πυροβολημένος ο άνθρωπος. Ο Τσαουσέσκου και η σύζυγος Έλενα, ναι, αλλά πολύ περισσότερο από πυροβολημένοι ήταν εγκληματίες και οι δύο.\n19 Απριλίου, 2015 στις 4:33 μμ\nΜα ακριβώς για το συμφερον της Σερβίας, η Ελλάδα έπρεπε να ρίξει το βάρος υπέρ της τότε σερβικής αντιπολίτευσης, από το νεανικό αντιπολεμικο κίνημα Οτπόρ μέχρι τον Ζόραν Τζίντζιτς (τον δολοφονημένο στη συνέχεια απο τους «φίλους των Ελλήνων» της συμμορίας του Αρκάν). Για να τελειώνει το βασανιστήριο του ίδιου του σερβικού λαού απο την κλίκα των μιλοσεβίκων.\nΕντάξει, ηταν πολιτικη μυωπια, κακός πολιτικός ρεαλισμός, που δεν καταλάβαιναν οι υποτιθέμενοι ευρωπαιστές της ΝΔ ότι πατούν σε σάπιο σανίδι. Και μετά ο Σαμ έκανε μια χαψια τον Μητσοτάκη, και μετά η δοξασμένη επάνοδος του Αντρεα ως Έλ Σίντ και τα λοιπά και τα λοιπά.\nΣυμβούλους για χάραξη στρατηγικής δεν είχαν;\n(οι άλλοι πάντως, οι εθνικολαικιστές, είχαν ήδη ολόκληρο think tank, τον «Λαζαρούχτεν – να μπουκάρουμε στα Σκόπια», τους Πασόκους περί τον Πάγκαλο που του φόρεσαν μετά κολλάρο τον Οτσαλάν, μαζί με τους τότε παρατρεχάμενους του Αλαβάνου τύπου Ήσυχου κτλ)\n19 Απριλίου, 2015 στις 4:39 μμ\n«…οι διπλωμάτες που διορίζονται στο ΥΠΕΞ …»\nπλην τιμητικών εξαιρέσεων, με διπλώματα και με διπλαρώματα, πλην όμως μονόφθαλμοι ή και αόμματοι, δηλαδή ως διπλωμάτες να βλέπουμε μόνον όσα δεν εμποδίζει η μύτη μας, άστα να πάε στο διάολο.\nΌποιος είχε λίγη έστω εμπειρία προσώπων και καταστάσεων, προσεύχεται μη συμβεί ξανά κατα λάθος το κακό συναπάντημα 😆\n19 Απριλίου, 2015 στις 4:56 μμ\nΜπορουμε να συζηταμε οση ωρα θελουμε για τους σκελετους που εχουν στα ντουλαπια τους δεξια και αριστερα- χωρις εισαγωγικα – ,για ευρωλιγουρηδες και τα ρεστα\nισως καποια αλλη στιγμη\nτο θεμα ειναι οτι ολα αυτα αφορουν το ΠΑΡΕΛΘΟΝ\nας κανουμε μια επιτροπη συμφιλιωσης οπως στην ν.αφρικη να τα βρουμε\nτο ουσιωδες ζητημα ειναι αλλο\nο κοσμος αλλαζει με τρομακτικους ρυθμους\nτα προβληματα πλεον εχουν καποια παγκοσμιες και καποια περιφερειακες διαστασεις\nκαποια δε και στην αμεση γειτονια μας\nστα σοβαρα νομιζουμε οτι θα ειμαστε συνεχως η εξαιρεση?\nδεν ειμαστε το κεντρο του κοσμου\nκαι δεν γινεται να αναλωνομαστε συνεχεια σε μαχες οπισθοφυλακων\nμε την εθνικη μας μοναξια μονο, δεν παμε πουθενα\nγραφεται σαν στιχος και ποιημα ακριβως επειδη δεν μπορει να γινει πολιτικη θεση\nμε λεξιλόγιο πολύ ελληνικό «\n19 Απριλίου, 2015 στις 5:04 μμ\n«(Σε ποιό μπλόγκ βρήκες αυτό το άρθρο?)»\n19 Απριλίου, 2015 στις 5:53 μμ\n«Aφού θέλεις να κάνουμε ιστορική αναδρομή να την κάνουμε.Όχι δεν ήταν μόνο αυτοί.Και το Κόμμα Φιλελευθέρων ήταν του Βενιζέλου και η Ένωση Κέντρου του Παπανδρέου.»\nΤο σχόλιο μου με την αναφορά στον ΕΣ και την ΕΡΕ, όπως επίσης και τους άλλους, δεν έγινε επειδή θεώρησα πως άφησες απέξω από το φιλοδυτικό μπλόκ την ΕΚ ή το κόμμα των φιλελεύθερων. Προφανώς και αυτές οι πολιτικές παρατάξεις ήταν πέρα για πέρα φιλοδυτικές (το δε προδικτατορικό κέντρο σε αρκετούς τομείς το θεωρώ ακόμα πιο φιλοδυτικό από την προδικτατορική δεξιά), και πολύ καλώς ήταν. Το σχόλιο μου το έγραψα γιατί ήθελα να δείξω πως οι εποχές που τόσο εκτιμάς για τον φιλοδυτικό προσανατολισμό των κυβερνώντων (εποχή μετεμφυλιακού καθεστώτος και χούντα) ήταν εποχές στις οποίες δεινοπάθησαν τόσο η δημοκρατία οσο και η ατομική ελευθερία. Και αυτό είναι κάτι που συστηματικά αρνείσαι να το αντιληφθείς. Και επιπλέον εξίσου συστηματικά αρνείσαι να αντιληφθείς πως ακριβώς επειδή αυτές οι εποχές χαρακτηρίζονταν από μία γενικευμένη καταπίεση σε πολλαπλά επίπεδα, η οποία όμως δικαιολογούνταν πάντα στο όνομα του «φιλοδυτικού προσανατολισμού» της χώρας (ότι και αν σήμαινε αυτό το πράγμα), αυτή η κατάσταση, στην μεταδικτατορική εποχή ευνόησε σε ,μεγάλο βαθμό την επικράτηση δυνάμεων με αντιδυτικό προσανατολισμό. Οι οποίες δυνάμεις, συν τοις άλλοις, επικράτησαν και λόγω αυτής της σφοδρής αντιπάθειας που είχε προκληθεί σε μεγάλο μέρος του πληθυσμού από την, συγκαλυμένη ή απροκάλυπτη, καταστολή που ασκούσαν στο όνομά αυτού του «δυτικού προσανατολισμού» οι φιλοδυτικές αυτές δυνάμεις που κυβέρνησαν τα 25 χρόνια μετά το τέλος του εμφυλίου – και στα οποία 25 χρόνια, ακόμα και μέχρι την πτώση του δικτατορικού καθεστώτος, αυτές οι δυνάμεις ούτε το μπόρεσαν, αλλά ούτε και το θέλησαν (με την μερική εξαίρεση του κέντρου κατά την δεκαετία του ’60), να καταστήσουν την χώρα μία φυσιολογική δημοκρατία δυτικού τύπου.\nΗ δε δεξιά, είτε προδικτατορική είτε μεταδικτατορική, σαφώς και είχε στους κόλπους της ένα πολύ ισχυρό αντιδυτικό ρεύμα ιδεών του οποίου όμως η πολιτική έκφραση αποθαρρύνονταν λόγω του γενικότερου γεωπολιτικού προσανατολισμού της χώρας. Παρόλα αυτά, σε άλλους τομείς, όπως για παράδειγμα στον πολιτιστικό ή στον κοινωνικό, αυτό το ρεύμα ιδεών είχε ευρεία απήχηση εξ ου η συντριπτική πλειοψηφία των δεξιών της προδικτατορικής περιόδου (και ένα μεγάλο κομμάτι τους και σήμερα αν και σαφώς αρκετά μικρότερο από τότε) έβλεπε με καχυποψία αν όχι ανοιχτή εχθρότητα την Δύση και ότι αυτή συμβόλιζε. Την ανέχονταν μόνο στο πολιτικό επίπεδο (και εκεί πάλι, με μία πολύ στενή έννοια) λόγω του φόβου που ένιωθε τότε για τους κομμουνιστές. Σε οποιδήποτε άλλο τομέα όμως πλην του πολιτικού, η Δύση και ότι αυτή συμβόλιζε ήταν ξένο σώμα για την προδικτατορική δεξιά και για ένα αριθμητικά σημαντικό κομμάτι της μεταδιικτατορικής.\n(Ο δε Σαμαράς και η κλίκα από ακροδεξιούς κοπρίτες που έχει δίπλα του, έχουν τόση σχέση με τις δυτικές αξίες οση και ο φάντης με το ρετσινόλαδο).\nΟπότε πρίν στρέψεις το δάχτυλο να κατηγορήσεις το «60% για αντιδυτικισμό» ρίξε και μία πιο προσεκτική ματιά στον δικό σου πολιτικό χώρο. Δεν είστε εσείς οι αθώοι, οι άμμωμοι της υπόθεσης, και όλοι οι άλλοι οι «κακοί αντιδυτικοι». Αυτά μόνο στα (δεξιά) παραμύθια που (θες να) πιστεύεις ισχύουν.\nΥΓ. Και με το Ποτάμι δεν έχεις πρόβλημα τώρα, που θεωρείς κοινό εχθρό τον Συριζα. Εαν εκλείψει ο Συριζα από κοινός εχθρός, το Ποτάμι θα το έχεις και αυτό για τον Καιάδα, όπως όλους τους «αντιδεξιούς» άλλωστε.\n(Το δε άρθρο του Δημήτρη Έφη, ένα άρθρο που μόνο αριστερό ή αντιδυτικό δεν είναι, σε ενοχλεί ακριβώς γιατί αυτά που λέει για την ελληνική δεξιά δεν συμφωνούν με τα παραμύθια που έχεις μάθει, και θες να πιστεύεις, για αυτή.)\n19 Απριλίου, 2015 στις 6:11 μμ\n19 Απριλίου, 2015 στις 7:17 μμ\nΔ.Π. κανείς δεν σας εμποδίζει εσάς τους κεντρώους ή κεντροαριστερούς να φτιάξετε το κόμμα των ονείρων σας πέρα από τα παπανδρεικά ή τα τσιπρολαφαζανικά μοντέλα.Δεν υπάρχει λόγος να εξαρτηθεί η αντιπροσώπευση της φιλοευρωπαικής παράταξης της χώρας από τη ΝΔ που θεωρείτε ότι έχει τόσα μειονεκτήματα.Μπορείτε εσείς οι ποταμίσιοι ή κάποιος άλλος συνδυασμός να γίνει το μεγάλο αστικό κόμμα για να μην έχετε να διαλέξετε ανάμεσα στην κακιά δεξιά και τον σύριζα και να μη χρειάζεται σε όλες τις δύσκολες στιγμές να καλείτε τους κακούς που αντιπαθείτε.\nΤο λέω γιατί ο ΓΑΠ ενώ επί ένα χρόνο φώναζε κατά της ΝΔ ξαφνικά ζήταγε συγκυβέρνηση για να μοιρασθεί την ευθύνη.Τώρα βέβαια που κάποιος – ποιος άραγε – έφθασε στο πρωτογενές πλεόνασμα στο οποίο ο ίδιος δεν μπορούσε να φθάσει το ξαναπαίζει προοδευτικός συναντώμενος με τον Τσίπρα.Το λέω επίσης επειδή ο κύριος Φώτης μπήκε στην κυβέρνηση,υπέγραψε για απολύσεις 15.000 υπαλλήλων στο δημόσιο και μετά ο Μανιτάκης έπαιζε κατενάτσιο ένα χρόνο μέχρι που τον στρίμωξε ο Τόμσεν στις σκάλες του γραφείου του (ο Μανιτάκης τα λέει αυτά) και τούπε ότι εάν δεν απολύσεις δεν έχει δόση και εξ αιτίας σου θα χρεωκοπήσει η χώρα και ο Μανιτάκης παρέλυσε.Και τότε αναγκαστικά πήρε τη μπάλα ο ακροδεξιός Σαμαράς και έκλεισε την ΕΡΤ,η ΔΗΜΑΡ την κοπάνησε από την κυβέρνηση και στη θέση του Μανιτάκη μπήκε ο νεοφιλελεύθερος (φτου κακά) Μητσοτάκης για να κουνήσει λίγο το δημόσιο και να ξανακυλήσει το χρήμα.Δεν ξέρω τι θα έκανε ο ευρωπαϊστής Θεοδωράκης και το Ποτάμι εάν βρισκόταν σε παρόμοια φάση (ή απολύεις ή χρεωκοπείς),ίσως κάποτε να μάθουμε.Προς το παρόν βλέπουμε σύριζα και σιχτιρίζουμε τη ΝΔ που δεν είναι μια δεξιά που να μην απολύει ποτέ και να μην χρησιμοποιεί ποτέ την αστυνομία όπως κάνουν όλες οι άλλες δεξιές από τη Λισσαβώνα ως το Βλαδιβοστόκ.\n19 Απριλίου, 2015 στις 7:30 μμ\n«ΠΟΛΙΤΙΚΗ 9 Απριλίου 2015\nΣΥΡΙΖΑ Έγινε παρεξήγηση Γιάννης Αναστασάκος\nΝομίζουν ότι κυβερνούν. Με την κοινή έννοια που όλοι αντιλαμβανόμαστε, φυσικά και δεν κυβερνούν. Όμως δεν κάθονται. Συνομιλούν πολύ, αναγγέλλουν συνεχώς, κρίνουν και καταγγέλλουν κατά ριπάς. Αυτό ήξεραν, αυτό κάνουν. Γι’ αυτό οι καθημερινές δηλώσεις κάποιου/ας/ων/ προκαλούν λογικά εμφράγματα. Γι’ αυτό καθημερινά διοχετεύονται non paper ημερήσιας σύνοψης από το Μαξίμου. Δίνουν γραμμή. Δίνω γραμμή σημαίνει ορίζω το καλό και το κακό, δείχνω τον ένοχο, βγαίνω απέξω. Αυτό ξέρουν, αυτό έκαναν, αυτό συνεχίζουν.\nΟ ΣΥΡΙΖΑ προσπαθεί να πει κάτι. Δηλαδή όσοι τον ψήφισαν νομίζουν πως μπορεί να πει πολλά και να κάνει μερικά. Γιατί η αδικία είχε ξεπεράσει κάθε όριο. Τι είναι αδικία; Να μη βρίσκεις πουθενά στη λογική αποκούμπι για να πιαστείς να επιβιώσεις. Στη λογική όπως εκφράζεται από τη λειτουργία των θεσμών. Είχε λοιπόν δίκιο, θολό αλλά υπαρκτό δίκιο, να λέει ο ΣΥΡΙΖΑ πως η δημοκρατία δεν λειτουργεί μιας και δεν είναι χρήσιμη για τη ζωή των πολιτών…\nΠοιος κατέβασε σε κυβερνητικά καθήκοντα Παιδείας, τον φιλόσοφο της επιστήμης Α. Μπαλτά; Έγινε ποτέ ένας επιστημολόγος καλός κυβερνήτης; Είναι κρίμα ο εξαίρετος καθηγητής Παρασκευόπουλος να γίνεται υπουργός Δικαιοσύνης. Είναι άδικο η ταγμένη, σεβαστή Χριστοδουλοπούλου να γίνεται υπουργός Μετανάστευσης. Είναι κρίμα κι άδικο γιατί τους γεννιέται δυσεπίλυτη σύγκρουση «υπαρξιακών συμφερόντων». Ακυρώνονται πολιτικά, αμαυρώνονται ηθικά. Πολιτική είναι η σωστή επιλογή του χρόνου και πεδίου επίλυσης κάθε ζητήματος. Στην πολιτική δεν γεννάς ιδέες, αλλά συνθέτεις ανόμοια συμφέροντα, διαχειρίζεσαι αντιθετικές προσδοκίες και παράγεις κοινού οφέλους αποτελέσματα. Ο ΣΥΡΙΖΑ δεν έχει ασκήσει πολιτική γι’ αυτό και σωρεύει κυβερνητικά λάθη.\nΑν ιδεοληπτικά συνεχίσει η παρακμιακή συζήτηση των σημαινόντων και σημαινομένων, για το αν είναι ανθρωπιστική κρίση η ανεργία ή αν είναι ηθικό το να μην έχεις δουλειά, ή αν οι λαθρομετανάστες είναι πρόσφυγες και οι αντιεξουσιαστές πολίτες που διατυπώνουν ευαγώς γνώμη, τότε αναγκαστικά θα παράγουν, όχι ακροδεξιούς Μπαλτάκους, αλλά εξίσου αναχρονιστικούς Μπαλτάδες. Η Παιδεία σε παλινόρθωση του ’80, ανιστόρητη, αντιδραστική, ανελεύθερη.\nΗ χρησιμότητα του ΣΥΡΙΖΑ είναι να βγει από την παρεξήγηση. Τη μεγάλη παρεξήγηση της αναδρομικής δικαίωσης ιστορικών γεγονότων, απόψεων, προκαταλήψεων, παθών και συγκρούσεων. Πολιτική με ρεβάνς δεν υπάρχει ούτε στα γήπεδα. Είναι ένας πυρήνας σκέψης του 4% που οφείλει να συνειδητοποιήσει πως η ατυχία του να γίνει κυβέρνηση οφείλεται σε δυο λόγους. Πρώτον οι προηγούμενοι δεν απέτυχαν, σάπισαν από διαχρονικά ανομήματα. Και δεύτερο να πιστέψουν πως ο ΣΥΡΙΖΑ είχε και έχει κάτι επίκαιρο να πει. Πολύ σημαντικό, αλλά συγκεκριμένο και περιορισμένο σε εύρος. Αν μείνει στην αλήθεια του, θα συνεισφέρει και θα ωριμάσει για το καλό όλων μας. Αν συνεχίσει να μιμείται αλαζονικά τους προηγούμενους στην τέχνη της διακυβέρνησης, που δεν την ξέρει, (εξεταστικές, εμείς κι εσείς, Παιδεία, ενέργεια, κράτος μισαλλόδοξο) θα πολλαπλασιάσει τις αδικίες, θα διαλυθεί και θα μας χρεοκοπήσει πολύ γρήγορα.»\nΥΓ Περιπου ετσι ειναι τα πραγματα. Πολιτικη ειναι συνθεση αντιτιθεμενων συμφεροντων και οχι εφαρμογη ιδεοληψιων.\nΕνας πρωην Ρηγας και ΜΗ εχει μεγαλυτερη φαντασια (απο τον Θαναση Σκοκο.), αλλα και πρακτικοτητα για να περιγραψει με εναργεια τα κωμικοτραγικα της διακυβερνησης ΣΥΡΙΖΑ-ΑΝΕΛΛ.\nΓια τους περισσοτερους υπουργους ισχυει το εξης. Ειναι σαν να εκλειναν για 40 ετη τους συνδικαλιστες του 1975 σε καποιο ιδρυμα (λ.χ. στην Ικαρια) και να τους εβγαζαν για να κυβερνησουν σημερα.\nΥΓ2 Μερικες παρατηρησεις\n1.Το σημαντικοτερο τμημα του αρθρου ειναι αυτη η παραγραφος,\n«Έχει να πει αυτά που στην Ελλάδα παρέμειναν διαχρονικά αριστερά και είναι επίκαιρα. Δικαιοσύνη, αλληλεγγύη, ηθική, δικαιώματα. Δικαιοσύνη συγκεκριμένα. Στα δικαστήρια και στη φορολογία, φοροδιαφυγή. Αλληλεγγύη συγκεκριμένα. Στους αυστηρά ανήμπορους. Από ηλικία, αρρώστια. Ηθική συγκεκριμένα. Στην κυβέρνηση. Στους διορισμούς της, στις αμοιβές, στις συναλλαγές. Δικαιώματα συγκεκριμένα. Στους μετανάστες, στους φυλακισμένους, στις μειονότητες. Όχι α λα καρτ.»\n2. Τωρα ολιγη διασκεδαση, εστω και πικρη\n«Η σύγχυσή του είναι αποτέλεσμα συνδυασμού άγνοιας και λειψής συναίσθησης. Άγνοιας γιατί από κράτος και διακυβέρνηση δεν γνωρίζουν. Πρώτη φορά πολιτική, ερασιτέχνες κυβερνήτες σε επαγγελματίες πολίτες. Συναίσθησης γιατί συνομιλούν μόνο με τις ιδέες και ανάγουν τα πάντα σε αρχές. Όταν κουτουλάν στην πραγματικότητα, την αγνοούν (λιάζονται οι πρόσφυγες) ή της αλλάζουν όνομα (θεσμοί, γέφυρα, Brussels group).»\nΗ υπουργος μας χασκογελα διαρκως και λεει ημι-freak ανεκδοτα δεκαετιας 70* (λιγο πιο κοσμια βεβαιως) του στυλ «οι μεταναστες λιαζονται στις πλατειες». Μπορει να οφειλεται στην προφανη αμηχανια της, αλλα και σε ευφορικες ουσιες. Ομως επειδη ισχυει η ενοτητα των αντιθετων ο συζυγος της ειναι σοβαρος εως και βλοσυρος.\n*Ενας γνωστος μου φρικης ελεγε τοτε «Θες να δεις μ@υνι. Ελεγες ναι. Απαντουσε «γινονται καποια βαφτισια στην Μητροπολη»)\n19 Απριλίου, 2015 στις 7:51 μμ\n«Προς το παρόν βλέπουμε σύριζα και σιχτιρίζουμε τη ΝΔ που δεν είναι μια δεξιά που […] να μην χρησιμοποιεί ποτέ την αστυνομία όπως κάνουν όλες οι άλλες δεξιές από τη Λισσαβώνα ως το Βλαδιβοστόκ.»\nΕδω έχεις ένα δίκιο, όντως η ΝΔ δεν χρησιμοποιούσε την αστυνομία όπως οι περισσότερες από τις άλλες δεξιές δυνάμεις. Την χρησιμοποιούσε πολύ πολύ χειρότερα, εξ ου και μας ξεφωνίζανε συνεχώς στην Ευρώπαϊκή Ένωση για συνεχείς παραβιάσεις των ανθρωπίνων δικαιωμάτων από την αστυνομία. Από την άλλη όμως που ξέρεις, μπορεί να βρίσκεται κανας κομμουνιστικός δάκτυλος κρυμμένος πίσω από αυτές τις διαμαρτυρίες. Να το ψάξουμε το θέμα, και να ψάξουμε βεβαίως μήπως και τα ανθρώπινα δικαιώματα προάγουν και αυτά τον κομμουνισμόν, και όχι τίποτα άλλο, θέσουν έτσι σε κίνδυνο και τον «δυτικό προσανατολισμό» της χώρας στην προώθηση του οποίου αποκλειστικά αφιερωμένη είναι η ΝΔ.\n19 Απριλίου, 2015 στις 8:31 μμ\nΟ Δελαστικ χαρακτηρίζει ηλίθιο τον Τσίπρα και η iskra του Λαφαζάνη δεν έχει πρόβλημα να δημοσιεύσει το άρθρο. Τυχαίο;\n19 Απριλίου, 2015 στις 9:02 μμ\nTέλος πάντων ο δεξιός έχει αναλάβει εργολαβία να υπερασπίζει το δυτικό πολιτισμό λές και είναι κάτι το οποίο υπάρχει. Δηλαδή είναι ο ίδιος ο πολιτισμός των ΗΠΑ, του Καναδά, της Σουηδίας, της Γερμανίας, της Αυστρίας και ας πούμε και της Ελλάδος.\nΔεύτερον δεν έχει ακόμα καταλάβει ότι τον Σαμαρά οι Αμερικάνοι τον πετάξανε πέρα διότι δεν βλέπανε με καλό μάτι το υποτιθέμενο άνοιγμα προς το Ισραήλ. Γενικώς και ειδικώς οι Αμερικάνοι δεν θέλουν τέτοιες ιστορίες και τρίγωνα στη Μεσόγειο.\nΤρίτον μάλλον φίλε δεξιέ δεν μπορείς ή δεν θες να καταλάβεις ότι ο κόσμος του μετεμφυλιακού κράτους μέχρι και το 74 δεν έχει καμία σχέση με τον κόσμο σήμερα. Σήμερα πχ η Αμερική χεσμένη έχει την Ελλάδα ενώ τότε δεν την είχε. Και την έχει χεσμένη διότι την έχει πλέον σίγουρη. Επιπλέον η τεχνολογία είναι τέτοια που δεν τη χρειάζεται στο βαθμό που τη χρειαζόταν τότε.\nΗ Ελλάς είναι η πλέον Αμερικανοστραφής χώρα και σταθερός σφουγγοκωλάριος της Αμερικής μετά την Πολωνία και τη Ρουμανία στην Ευρώπη. Επίσης είναι η πιο σταθερά προσανατολισμένη χώρα στο ΝΑΤΟ σε όλη τη Α. Μεσόγειο. Η Ελλάς όχι μόνο ποτέ δεν αμφισβήτησε την αμερικανική κυριαρχία από τον εμφύλιο και έπειτα αλλά σε όλους τους πολέμους της Αμερικής έλαβε ενεργό ρόλο και σε πολλές περιπτώσεις Ελληνες ανδραγάθησαν σε όλα τα μήκη και πλάτη της Γης που η Αμερική επολέμησε. Από τον πόλεμο της Κορέας μέχρι τη Σομαλία, το Αφγανιστάν και το Ιρακ ως μισθοφόροι. Και σήμερα τη στιγμή που μιλαμε Ελληνες πολεμάνε ως μισθοφόροι στο Αφγανιστάν και στην Ουκρανία.\nΠιο αμερικανόδουλο και πιο υποτακτικό κράτος από το ελληνικό δεν υφίσταται. Η συγκεκριμένη κυβέρνηση δεν αποτελεί εξαίρεση. Είναι μεγαλύτεροι οσφυοκάπμπτες απέναντι στην Αμερική από τον Σαμαρά. Εσύ ως γνήσιο Αμερικανάκι μου προκαλεί εντύπωση πώς δεν το πήρες ακόμα πρέφα.\n19 Απριλίου, 2015 στις 9:04 μμ\nΕπι του προσωπικου 🙂\nΠως ο Δελαστικ χαρακτηρίζει ηλίθιο τον Τσίπρα αφου ο πρωτος σπουδασε στην Πατρα και ο Πρωθυπουργος στο ΕΜΠ ; 🙂\n19 Απριλίου, 2015 στις 9:13 μμ\nσυμφωνώ με το σχόλιο 2:47\nΜα εδώ μέσα ακόμα και αν υπάρχουν διαφωνίες ψιλοσυμφωνούμε ή τουλάχιστον μπορούμε να βρούμε κοινό τόπο. Οι πολιτικοί δε συμφωνούν όχι γιατί δεν έχουν το μυαλό για κάτι τέτοιο αλλά γιατί υπηρετούν διαφορετικά συμφέροντα, που τα βάζουν πάνω από το κοινό καλό. Εδώ προκύπτει ένα βασικό πρόβλημα που είναι ο τρόπος λειτουργίας της δημοκρατίας.\n19 Απριλίου, 2015 στις 9:51 μμ\nΕίμαστε μια χώρα, όπου ο νόμος δεν είναι υποχρεωτικός. Ο ίδιος ο νόμος μάλιστα συχνά προτρέπει στην παράβαση ή την επιβραβεύει, ενώ τιμωρεί τη νομιμοφροσύνη, μειονεκτούσα στον ανταγωνισμό. Αυτό δεν ισχύει μόνο στα οικονομικά (φορολογία, πίστωση, πολεοδομία), αλλά σε όλα τα πεδία της δημόσιας ζωής. Δημοκρατικό, προοδευτικό, ιερό δικαίωμα θεωρείται η βία των λίγων επί των πολλών, που πληρώνουν τα σπασμένα, οι καταλήψεις και οι καταστροφές δημόσιας και ιδιωτικής περιουσίας, ο αποκλεισμός της κυκλοφορίας και των μεταφορών, η ομηρεία πόλεων, παραγωγών, τουρισμού, μαθητών, σπουδαστών, ασθενών… οι βαρβαρότητες σε μνημεία, το κιτσαριό των συνθημάτων και γκράφιτι, η ηχορύπανση της ντουντούκας και των ηρωικών παιάνων, οι ρεβανσιστικές φαντασιώσεις του νέου Δεκέμβρη, του Γράμμου και των γουναράδικων. Λες και το αύριο του έθνους, το μέλλον αυτών των παιδιών είναι… η κάθοδος στον Ομφαλό για να κάνουν μάνες δίχως γιους… ή το Κούγκι, η Έξοδος των Βρυξελλών! Όλα αυτά δεν είναι σύμπτωση ή άσχετα μεταξύ τους, είναι αλληλένδετα, πραγματική κουλτούρα αντικοινωνικότητας και ανομίας, όπου συμπράττουν η αναξιοκρατία, η καταδίκη της αριστείας, η παιδαγωγική της ελάσσονος προσπάθειας\nΎστερα από δύο δικτατορίες, του Μεταξά και της Χούντας των Συνταγματαρχών, τη γερμανική Κατοχή, την εμπειρία του Εμφυλίου και τις εξορίες, ο Δημήτρης Ραυτόπουλος, εμβληματική μορφή της Aριστεράς, εξακολουθεί να γράφει και να ασκεί κριτική. «Η Αριστερά», έχει πει, «πρέπει να λέει αλήθειες. Δεν μπορεί να παραμένει προσκολλημένη στους μύθους της, να κατασκευάζει εχθρούς σε όσους λένε κάτι άλλο». Αλήθειες που ο ίδιος τολμούσε να ξεστομίζει σε δύσκολες, φορτισμένες εποχές. Όσοι τον γνωρίζουν λένε ότι ήταν ασυμβίβαστος, με μια αδιάλλακτη προσήλωση σε αυτά που πίστευε. Το ίδιο είναι και τώρα όταν σχολιάζει την «πρώτη φορά Αριστερά», τη σοσιαλδημοκρατία, το συγκρουσιακό κλίμα που για μια ακόμα φορά κυριαρχεί, λες και κανένα μάθημα δεν πήραμε από τον εμφύλιο που αυτός γνώρισε. Σ’ αυτή την εξαιρετικά κρίσιμη για τη χώρα περίοδο, οι σκληρές αλήθειες από έναν άνθρωπο που έζησε έντονα τον ταραγμένο 20στό αιώνα, αφυπνίζουν και προειδοποιούν………….»\n19 Απριλίου, 2015 στις 10:26 μμ\nΕδω επιτίθενται στον Τσίπρα, στον Πανούση θα κωλώσουν; 🙂\nΑπό κοντά και ο υπουργός ΠΡΟΠΟ, Γ. Πανούσης, που με συνεχείς δημόσιες παρεμβάσεις του προσπαθεί να μεταφέρει τις πιέσεις του συστήματος εντός της κυβέρνησης. Ο μέχρι χθες ΔΗΜΑΡίτης υπουργός, θεωρεί ότι υπάρχει μια Αριστερά «ανεκτική» απέναντι στα φαινόμενα «βίας και τρομοκρατίας», ενώ αποκαλεί «έξαλλους» τα μέλη και τα στελέχη του ΣΥΡΙΖΑ που διαχρονικά υπερασπίζονται τις αξίες της ριζοσπαστικής Αριστεράς. Και ακόμα παραμένει στη θέση του…\n19 Απριλίου, 2015 στις 10:31 μμ\nΒλεποντας σημερα το πρωί στην τηλεόραση (για τρις-χιλιοστη φορά) τον Γ. Πανούση συνειδητοποίησα και πάλι οτι η χωρα δεν έχει μέλλον γιατι ειναι περίκλειστο σύστημα καμιας χιλιαριας ατόμων. Πριν 33 χρονια ο Γ. Πανουσης ήταν το 1982 ως σημαντικό στέλεχος του ΠΑΣΟΚ εκ των δημιουργών του Νόμου 1268 για τα Πανεπιστήμια. Μετά κορυφαίο στέλεχος και βουλευτής της ΔΗΜΑΡ και σημερα υπουργός του ΣΥΡΙΖΑΝΕΛ. Κοιτάξτε ποιοι παρελαύνουν καθημερινά μπροστά απο τις οθόνες μας και θα βγάλετε το ίδιο συμπέρασμα με άπειρους άλλους του δημοσίου βίου. Τελικα η χωρα διαφεντευεται για 4 δεκαετίες απο 20 οικογένειες και καμια χιλιαρια πολιτικούς, συνδικαλιστές και δημοσιογράφους. Η κρουστά απο το άκρως περίκλειστο αυτο σύστημα ειναι πολύ δύσκολο να σπάσει. Στα βιολογικα συστήματά η διαρκής «ενδογαμία» οδηγεί σε υποστροφή του είδους. Εξελικτικά το είδος χάνει την ικανότητα προσαρμογής, συσσωρεύοντας θανατηφόρες μεταλλάξεις. Νομίζω, οτι αυτο ακριβώς συμβαίνει στο πολιτικό σύστημα, στην κοινωνία στην σημερινή Ελλάδα…»\n20 Απριλίου, 2015 στις 8:43 πμ\nMήτσο τον Σαμαρά δεν τον έδιωξαν οι Αμερικάνοι αλλά οι ψηφοφόροι στις εκλογές,δηλαδή όλοι εσείς που ψηφίσατε σύριζα.\nΔικαίωμά σας και μπορείτε να απολαύσετε τα έργα των διαδόχων αλλά όχι και να αποδίδετε σε ξένους τις δικές σας ψήφους.\n20 Απριλίου, 2015 στις 10:21 πμ\nΚαλά καλά ηρέμησε λιγάκι. Γιατί σε λίγο οι Αμερικάνοι θα αποφασίσουνε να τελειώσουνε οριστικά με τον Σαμαρά. Τώρα απλώς έλαβε σαφή προειδοποίηση.\nΚαι για να καταλάβεις ότι πιο αμερικανόδουλο κράτος από αυτό δεν υπάρχει όσο και αν επιτρέπει να γίνονται πορείες για το ξεκάρφωμα μπροστά στην αμερικάνικη πρεσβεία μια φορά το χρόνο κάθε 17 Νοέμβρη, διάβασε αυτό και ψάξε αυτά. Ψάξε να δεις τι λέει και κάποιος διευθύνων σύμβουλος της ΧΡΩΠΕΙ και ποια ήταν η ΧρωΠΕΙ και τι παρήγαγε. Ψάξε επίσης λίγο την λεγόμενη σύμβαση Cooper που συνήφθει το 1940 και έληξε το 2010.\nClick to access cf86ceb5ceba-cebacebfcf85cf80ceb5cf81.pdf\n20 Απριλίου, 2015 στις 10:34 πμ\nΟποιος θέλει πραγματικά να καταλάβει και να ξεστραβωθεί για να δει λίγο πιο μακριά τι γίνεται σε αυτόν τον έρμο τόπο ας κάτσει να βρει και να διαβάσει το εξαφανισμένο βιβλίο για δεκαετίες που επανεκδόθηκε του Μπάτση. Η Βαριά βιομηχανία στην Ελλάδα. Το προλογίζει ο πρύτανης του ΕΜΠ Κιτσίκης.\nΚαι το βιβλιο του Κουφοντίνα γράφει πολλά μέσα για μερικούς που τους αγιοποιήσαμε μετά που τους εκτέλεσαν.\nΑυτά κύριοι. Ζούμε σήμερα απλώς την εποχή που πετούσανε οι Εγγλέζοι από τα αεροπλάνα προκηρύξεις και το ΕΑΜ κρατούσε το χωνί. Απλώς το ΧΩΝΙ έχει αντικατασταθεί από μερικές ιστοσελίδες στο ιντερνετ και οι προκυρήξεις που έπεφταν από αέρος από το Σκάι και το Μέγκα.\nΠοτέ δεν απελευθερωθήκαμε μόνοι μας. Μια φορά το ψιλοκαταφέραμε το 44 και αμέσως μας θυμίσανε ποιοι και γιατί επέτρεψαν να δημιουργηθεί αυτό το προτεκτοράτο στην Α. Μεσόγειο.\n20 Απριλίου, 2015 στις 10:42 πμ\nΚανείς ούτε αυτοί που φωνάζουνε σήμερα πχ στις Σκουριές για λογαριασμό των αφεντικών τους που τους πληρώνουν για να απεργούν, ούτε οι άλλοι που κόπτονται για το περιβάλλον τάχαμου στο Συριζα, δεν είναι αθώοι. Ολοι οι ίδιοι ραγιάδες είναι και το ίδιο μέλλον θα έχουν. Μέσα εκεί βρίσκονται μεταλεύματα που μπορούν να αλλάξουν το μέλλον της χώρας και να τη σώσουν πραγματικά. Και θα την σώσουν πραγματικά αν βγουνε όπως πρέπει στην επιφάνεια και δεν πεταχτούν όπως γινόταν μέχρι τώρα που βγάζαμε ένα μεταλευμα και πετούσαμε το άλλο στη θάλασσα γιατί δεν ξέραμε να το βγαλουμε. Υπάρχει ουράνιο, χαλκός, χρυσός, και άλλες σπάνιες γαίες που όλες θα καταλήξουν ή στη θάλασσα να τη μολύνουν ή στον Καναδά.\nΑντ’αυτού καλιεργείται ένας εμφύλιος και πρώτο ρόλο παίζουνε οι κύριοι αναρχοαυτόνομοι, οι οποίοι είναι ολοι τους ελεγχόμενοι και καθοδηγούμενοι από ξένες μυστικές υπηρεσίες που αλωνίζουν στα εξάρχεια.\nΑυτά καλημέρα σας. Πάμε να κάνουμε καμιά δουλειά.\n20 Απριλίου, 2015 στις 12:02 μμ\nΚαι τι σχεση εχει αυτο με τον Περισο και το κομμα του που ισχυριζεται οτι ειναι και κομμουνιστικο, γιατι τα ιδια λεει χωρις νοημα?\nΞερει το κολπο να βγαλει μεταλευμα χωρις να υπαρξει καρκινος σε μια περιοχη που κυριως τουριστικα ανεβαινει?\nΟ συριζα ευθυνεται, η ειναι ιδιος , οπως ο Περισος ισχυριζεται?\nΜα αν καποιος πολεμα να παει πισω η χωρα αυτοι εκει στο μοναστηρι ειναι, για μερικα κουκακια που δεν τους βγαινουν κιολας.\nΟ Μπατση καλα εγραψε οτι εγραψε , αλλα ο Μπατσης ηταν κατι αλλο σε ενα αλλο χρονο και δεν πουλουσε σταθμους σε μαφιοζους καπιταλιστες.\n20 Απριλίου, 2015 στις 1:19 μμ\nΌπως εξελίσσονται τα πράγματα με την διαπραγμάτευση, το δίλημμα του πρωθυπουργού είναι μεγάλο. Εάν καταλήξει σε συμφωνία είναι σαφές ότι θα δεχθεί μέρος των απαιτήσεων του Brussels Group, δηλαδή ευελιξία στις απολύσεις, αλλαγές στο ασφαλιστικό, αύξηση του ΦΠΑ σε νησιά και επιτάχυνση των ιδιωτικοποιήσεων. Μια τέτοια συμφωνία όμως θα τον φέρει αντιμέτωπο με τον ίδιο τον Συριζα.\nΕάν δεν υποχωρήσει, τότε είναι σαφές ότι θα πρέπει να αναβάλει εκταμιεύσεις προς το ΔΝΤ και την ΕΚΤ. Το γεγονός αυτό θα είναι πιθανόν και η απαρχή για μια συμφωνημένη έξοδο της χώρας από το ευρώ. Η έξοδος αυτή θα μπορούσε να συνοδευτεί από ένα μεγάλο κούρεμα του χρέους και από μια βοήθεια στο ζήτημα της χρηματοδότησης δημοσίων επενδύσεων, ενόσω η χώρα θα ετοιμάζεται για την εισαγωγή του νέου νομίσματος. Δηλαδή: σας αδειάζουμε τη γωνιά, εφόσον διασφαλιστεί η επιβίωση της χώρας. Μια τέτοια ιδέα θα ήταν αποδεκτή από την ευρωζώνη.\nΑυτές είναι οι δύο πιθανότερες λύσεις. Και οι δύο όμως οδηγούν σε πολιτικό πρόβλημα. Διότι και στις δύο περιπτώσεις θα απαιτηθεί δημοψήφισμα ή εκλογές, με αβέβαιο αυτή τη στιγμή αποτέλεσμα. Τρίτη λύση, δηλαδή ένας έντιμος συμβιβασμός στη βάση του 70-30, δεν είναι ορατή αυτή τη στιγμή, χωρίς βεβαίως να αποκλείεται εντελώς. Παραμένει ως το ενδεχόμενο με τις μικρότερες πιθανότητες, αλλά και σ’ αυτήν την περίπτωση η προσφυγή σε δημοψήφισμα θα είναι και πάλι αναγκαία.\nΚατόπιν όλων αυτών και με δεδομένες τις ρητές θέσεις όλων των εμπλεκομένων – ΗΠΑ, ΔΝΤ, ΕΚΤ και Κομισιόν – ο πρωθυπουργός θα πρέπει να επιλέξει άμεσα έναν οδηγό χάρτη, να καταστρώσει ένα επιτελικό σχέδιο για τους επόμενους μήνες, έτσι ώστε να μην βρεθεί η χώρα μπροστά σε ατύχημα στις αρχές του καλοκαιριού. Τα κλειστά χαρτιά άνοιξαν.\nΤο δίλημμα, όπως είπαμε, είναι μεγάλο. Και ο Αλέξης Τσίπρας θα πρέπει να αναλάβει το ρίσκο της μιας ή της άλλης επιλογής. Επειδή όμως δεν είναι πλέον μόνον ο πρόεδρος του Συριζα, αλλά και ο πρωθυπουργός της χώρας, η λογικότερη επιλογή αυτή τη στιγμή είναι η συνέχιση της προσπάθειας για έναν συμβιβασμό και ταυτόχρονα ο σχεδιασμός της πολιτικής διαχείρισης της συμφωνίας.\nΟ λαός δείχνει να έχει κουραστεί, παρότι εκτιμά την διαπραγματευτική προσπάθεια της κυβέρνησης. Επομένως είναι βέβαιον ότι θα εγκρίνει την όποια συμφωνία. Ακόμη και μια επέμβαση στο ζήτημα των εργασιακών σχέσεων, των συντάξεων, του ΦΠΑ σε μερικά νησιά και η ολοκλήρωση κάποιων ιδιωτικοποιήσεων, θα μπορούσαν να γίνουν αποδεκτές. Θα πρέπει όμως να συνοδεύονται από μια γενναία ρύθμιση του ιδιωτικού χρέους προς τις τράπεζες, από κούρεμα αυτού του χρέους και ταυτόχρονα από μια εγγύηση ρευστότητας του τραπεζικού συστήματος.\nΕάν όλα αυτά διασφαλιστούν, ο Τσίπρας δεν πρέπει καθόλου να διστάσει. Θα πρέπει ανοιχτά να θέσει το θέμα: «έκανα όσες προσπάθειες μπορούσα. Και πέτυχα αυτά που πέτυχα. Εμμονή στη λογική της ρήξης οδηγεί τη χώρα σε μεγάλη ήττα». Αν θέσει απλά το ζήτημα, θα έχει τη μέγιστη στήριξη, θα κερδίσει το δημοψήφισμα και θα κυβερνήσει αδιατάρακτα.\nΕάν ακολουθήσει την άλλη οδό, την έξοδο της χώρας από τα ευρώ, είναι βέβαιον ότι η μεν Ελλάδα θα μπει σε μεγάλη περιπέτεια, η δε κυβέρνηση θα βρεθεί σε αδιέξοδο. Είναι βεβαίως γεγονός ότι η επαναφορά της δραχμής συνιστά μια συγκεκριμένη λύση, με επώδυνη μεν αφετηρία, αλλά ελπιδοφόρο συνέχεια. Πλην όμως η μείωση των εισοδημάτων θα είναι μεγάλης εκτάσεως αρχικά και οι αλλαγές ιδιαίτερα βίαιες, ώστε δεν γνωρίζουμε ακριβώς τον χρονικό ορίζοντα εξόδου από την περιπέτεια αυτή.\nΑυτό όμως που γνωρίζουμε μετά βεβαιότητος είναι πως, στην περίπτωση αυτή, η κυβέρνηση Συριζα- ΑΝΕΛ θα παραδώσει τη σκυτάλη. Άλλες πολιτικές δυνάμεις θα διαχειριστούν αυτήν την δύσκολη πορεία, καθώς η παρούσα κυβέρνηση θα έχει εισπράξει το τεράστιο πολιτικό κόστος της εξόδου από το ευρώ.\nΕπομένως, το δίλημμα του πρωθυπουργού είναι μεν σκληρό, αλλά έχει απάντηση: αποφασιστική πολιτική διαχείριση μιας άμεσης συμφωνίας με τους εταίρους, για την παραμονή της Ελλάδας εντός τη ευρωζώνης.\n20 Απριλίου, 2015 στις 2:54 μμ\nΟ Ιγνατίου για τον Σόιμπλε\n20 Απριλίου, 2015 στις 2:55 μμ\nTo κόλπο να βγάλεις μετάλευμα χωρίς να διαλύσεις τα πάντα είναι πάρα πολύ απλό. Αν και δεν είμαι μεταλειολογος η κοινή λογική το λέει σε όποιον έχει μυαλό να σκεφτεί. Για να μην καταστραφεί ένα κοίτασμα και μια ολόκληρη κοινωνία οφείλεις να είσαι απλώς προσεκτικός και να το βγάζεις όπως λέει ο λαός με ρέγουλα.\nΠαν μέτρον άριστον. Αλλά οταν βέβαια είσαι ένα προτεκτοράτο του κερατά που του επιτρέπεται μόνο να πουλάει καμιά γαζόζα και κανένα φραπέ σε κανένα τουρίστα για να επιβιωνει, όλα τα υπόλοιπα χάνουνε το νόημά τους.\nΟι Καναδοί τη δουλειά τους κάνουνε. Θέλουνε όσο πιο γρήγορα γίνεται με όσο το γίνεται λιγότερα μέσα και λιγότερα έξοδα να πάρουν το χρυσό και να φύγουν. Αντι αυτού όμως μια εθνική εταιρεία με συγκεκριμένο χρονοδιαγραμμα εξορύξεων, με συγκεκριμένα μεροκάματα και συγκεκριμένο χώρο απόθεσης του χρυσού -δηλαδή τα θησαυροφυλάκια της ΤτΕ- μια χαρά θα τα κατάφερνε. Αλλά πού να αφήσουνε οι Τσοχατζόπουλοι και οι Πάχτες-Αρπάχτες.\nΚαι το κακό φίλε μου είναι ότι η περιοχή δεν έχει μόνο χρυσό. Εχει μέταλλα πολύ σημαντικότερα του χρυσού. Τα οποία βέβαια ή θα τα φάνε οι Καναδοί ή θα τα πετάξουν όπου βρούνε.\nΟσο για το Λαφαζάνη, ας μας δείξει τη σύμβαση που έχει υπογράψει η εταιρεία με το ελληνικό δημόσιο. Γιατί δεν μας τη δείχνει?\nΤα ίδια σκατά είναι όλοι. Και τούτοι και οι προηγούμενοι. Απλώς τούτοι εχουνε τώρα ένα χοντρό πρόβλημα. Τάξανε τα πάντα στους πάντες και στους μέσα και στους έξω. Τώρα βέβαια πρέπει να δικαιολογήσουνε τα αδικαιολόγητα.\n20 Απριλίου, 2015 στις 2:58 μμ\nΜε εκφράσεις ισχυρές, που δεν μας είχε συνηθίσει μέχρι τώρα, επιτίθεται η επικεφαλής του Διεθνούς Νομισματικού Ταμείου, Κριστίν Λαγκάρντ, στην κυβέρνηση του Αλέξη Τσίπρα, την οποία καλεί να υλοιποιήσει όλες τις μεταρρυθμίσεις.\nΗχηρά είναι λοιπόν τα μηνύματα προς την Αθήνα, που στέλνει με συνέντευξή της στην εφημερίδα Financial Times η Κριστίν Λαγκάρντ. Η επικεφαλής του ΔΝΤ αναφέρει ότι τέλειωσε ο μήνας του μέλιτος με την κυβέρνηση της Ελλάδας, η οποία πρέπει να λάβει μέτρα.\n20 Απριλίου, 2015 στις 3:47 μμ\nΗ γνώμη της Γκρούκμαν μετά την επίσκεψή της στη χώρα:\n20 Απριλίου, 2015 στις 6:50 μμ\n21 Απριλίου, 2015 στις 12:26 πμ\n«Απηύδυσε» και ο Μύνχάου, ο σταθερός υποστηρικτής (με στέρεα επιχειρήματα) της Ελλάδας και όλων των χωρών του Νότου στην κρίση, από το 2009, στον Spiegel και στους FT:\n© Der Spiegel – Wolfgang Münchau\n21 Απριλίου, 2015 στις 7:52 πμ\nΑφενός η κυβέρνηση και οι «ιθύνοντες» νόες θα πρέπει να ξεδιαλύνουν δυό πράγματα:\nα. Άλλο η ιδεολογία, άλλο η πολιτική όταν είσαι κυβέρνηση…\nβ. Άλλο η πολιτική ως θεοείδεια παρακατιανή κι άλλο ως τέχνη του εφικτού…\nΕπί του Σαμαρά:\nα. Αν κυβερνούσε λιγότερο ως προς τις ιδεοληψίες του και περισσότερο ως πολιτικός συγκυβέρνησης, ίσως να μην έχανε τις εκλογές\nβ. Αν κυβερνούσε λιγότερο ως ΝΟΔΕ Καλαμάτας και περισσότερο ως ηγέτης ενός κυβερνητικού σχηματισμού, ίσως να έχαιρε εκτίμησης.\nΕπί του Κυριάκου:\nΤα είχαμε πει και τότε, κομματικό μαρκάρισμα στο δημόσιο και καμία αξιολόγηση δεν θέλησε να περάσει. Δεν κατόρθωσε να απολύσει ούτε καν τους επίορκους, ή εκείνους που είχαν δικαστικές εκκρεμότητες. Δεν έκανε καν ούτε κατά διάνοια για τη θέση… Δεν είχε καν την ενόραση να δει τι ακριβώς ήταν εκείνο που έριξε τον πατήρ του το 1993 (κι επισημαίναμε πολλοί τότε πολύ πριν τις εκλογές).\nΕπί της κυβέρνησης πάλι…\nΤα παπαγαλάκια των ΜΜΕ, παίζουν φάλτσα κάθε ανοησία που προβάλεται και δυστυχώς τσιμπάει άγρια η χειμαζόμενη ελληνική κοινωνία. Έμμεσα βολεύει και την κυβέρνηση γιατί το ψέμμα έχει κοντά ποδάρια, και συχνά γυρίζει μπούμεραγκ – βλέπε το λάστιχο Κωνσταντοπούλου.\nΤο πρόβλημα όμως είναι εκεί έξω, και δεν μπορεί κανείς να ξεφύγει από αυτό… Για μένα πρέπει άμεσα να διευθετηθούν τα δύο ακανθώδη προβλήματα:\nα. Οι απολύσεις των ΔΥ – πραγματικές.\nΑυτές μπορεί να γίνουν με κλήρωση και να κρατηθεί ο ένας εκ των δύο συζύγων. γιατί για την ώρα, σπεύδουν πολλοί και κάνουν εικονικά διαζύγια, ένεκα της φορολογικής ελάφρυνσης των μονογονεϊκών οικογενειών…\nβ. Οι κατασχέσεις πρώτης κατοικίας.\nΜπορούν να γίνουν απαλλάσσοντας τους δανειολήπτες ΑΠΟ ΤΟ ΣΥΝΟΛΟ ΤΗΣ ΑΝΤΙΚΕΙΜΕΝΙΚΗΣ ΑΞΙΑΣ. Δλδ αν δανείστηκε κάποιος 200.000 για ένα σπιτι και σήμερα κάνει 100.000, απαλλάσσεται για 200.000 και χάνει η τράπεζα που τον δάνεισε, γιατί αυτό είναι το δίκαιο… [Εδώ θέλει ρήξη με τον Σόϋμπλε κύριε Γιάνη μας]\nγιατί αν διαβάσει κάποιος ξένα ΜΜΕ, αυτά είναι τα πραγματικά σημεία τριβής. Η κυβέρνηση λοιπόν:\nα. θα κάνει οριζόντιες, ό,τι η προηγούμενη? (πχ ΕΡΤ, καθηγητές, Ιατροί ΕΟΠΥΥ?)\nβ. Θα προχωρήσει σε κατασχέσεις?\nΕίναι προφανές ότι για άλλες περικοπές σε μισθούς και συντάξεις δεν υπάρχουν περιθώρια (ή μήπως υπάρχουν? αν υπάρχουν σε μετατρέπουν σε κυβέρνηση ΓΑΠ… 🙂 )\nΓια τις «προοπτικές» και την «ανάπτυξη» όλα είναι ανοησίες, αν ο επιχειρηματικός κόσμος δεν βρει πρόσβαση σε τραπεζικό χρήμα. Αυτό σημαίνει κρατικοποίηση κάποιων ιδιωτικών τραπεζών…\n(Το έκανε ο ακροδεξιός Αθνάρ στην Ισπανία… δεν μπορεί, μπορεί να το κάνει κι ο ΣΥΡΙΖΑ κι ας κλαίνε γοερά τα καλοταϊσμένα παπαγαλάκια…)\n21 Απριλίου, 2015 στις 8:48 πμ\nMπορείς να αναφέρεις μία ιδεοληψία Σαμαρά που δεν επρεπε να γίνει;\nΔιότι το αντίθετο συνέβη,δέχθηκε πολλές απαιτήσεις Βενιζέλου και αρχικά Κουβέλη για να γίνει η κυβέρνηση.Όσο για τον Μητσοτάκη δεν υπήρχε κανείς άλλος που θα μπορούσε να απολύσει αυτους του ελάχιστους που απέλυσε.Το πόσο αστείο είναι να περιμένεις τέτοια πράγματα από την κυβέρνηση Μπαλτά που καταργεί τα πρότυπα,καταφέρεται κατά της αριστείας και επαναφέρει το νόμο του 1982 και Κατρούγκαλου είναι αυταπόδεικτο.\n21 Απριλίου, 2015 στις 12:20 μμ\nΉ ο Γιούνκερ το είχε τσούξει όταν έλεγε αυτές τις ασυναρτησίες ή ο φωστήρ που μετέφρασε τις δηλώσεις του. Αλλιώς δεν εξηγείται.\n21 Απριλίου, 2015 στις 12:25 μμ\n«Πάνω από 41 δισ. ευρώ η παραοικονομία στην Ελλάδα\nO κ. Schneider πρότεινε την ακόλουθη δέσμη μέτρων για την αντιμετώπιση των τριών φαινομένων:…..»\n21 Απριλίου, 2015 στις 12:37 μμ\n21 Απριλίου, 2015 στις 1:48 μμ\nη προσαρμογή με στόχο την επιβίωση (κατ΄αρχάς) και το ευ ζην (εν συνεχεία) είναι δόγμα της Φύσης 😉\n21 Απριλίου, 2015 στις 1:58 μμ\nΑγαπητέ Δεξιέ, περί ιδεοληψιών σχετικά:\n1.Κακή στελέχωση του κρατικού μηχανισμού μόνο με εμπίστους. Επειδή αναφέρθηκες στον Κατρούγκαλο, φαντάζει … όαση\nμπροστά στον Ντινόπουλο… :). Να μην μιλήσω για φρούτα σαν τον Σταυρίδη ή κάτι άλλους…\n2. Είναι πολιτική η επιλογή για ενίσχυση ενστόλων και αποδυνάμωση της Δημόσιας υγείας. Αν αυτό έχει οικονομικό ώφελος,\nεπί τοις ουσίας ελάχιστο έχει…Επομένως το να απολύεις Γιατρούς και καθηγητές και να προσλαμβάνεις ΟΠΥ 5ετίας και να\nδίνεις αναδρομικά σε ενστόλους, ένα ιδεοληπτικό σύμπλεγμα το έχει.\n3. Η επιμονή στη διεύρυνση της φορολογίας, δηλαδή να βάλεις να χρωστάν εκείνοι που δεν έχουν είναι σαφέστατη ιδεοληψία.\n4. Το προστατευτικό κέλυφος σε ιδιωτικούς αδιαφανείς τραπεζικούς χειρισμούς, αν μη τι άλλο, εκτός από ύποπτο είναι και\nπροκλητικό, απέναντι σε μια κοινωνία που φτωχαίνει.\n5. Ο ΓΑΠ προτίμησε να σώσει τους ψηφοφόρους του… Το ίδιο κι ο ΣΑΜ… 🙂 Είναι ζήτημα να κατανοήσουν στη νέα κυβέρνηση\nτι ακριβώς πρέπει να κάνουν…\nΌσον αφορά τον Κυριάκο, ας μην το συνεχίσω… Κανέναν δεν κατόρθωσε να απολύσει… ξεκάθαρα… Οι όποιες απολύσεις της\nπροηγούμενης κυβέρνησης, αν πιστωθούν σε κάποιους είναι στον ίδιο τον ΣΑΜ και τον Άδωνη…\nΗ γνώμη μου είναι η ίδια: Δεν μπορείς (όχι εσύ, αλλά ο πολιτικός) να κοροϊδεύεις την κοινωνία προσποιούμενος\nτον Ευρωπαϊστή δήθεν χωρίς σχέδιο και στο βρόντο, ίσα για να διασπαθιστεί το ολίγο δημόσιο χρήμα που περισσεύει…\nΤο αυτό ισχύει και για τους νέους που μόλις ήρθαν… 🙂\n« Λαφαζάνης : Να απειλήσουμε τα θεμελιώδη συμφέροντα ΕΕ και ΔΝΤ


Φ.Ο. Βριλησσίων (F.O. Vrilission) : Αγωνιστική δραστηριότητα 06-07/01\nΞεκινάει η νέα χρονιά με αγωνιστική δραστηριότητα για τις ομάδες\nτου Φ.Ο. Βριλησσίων.\nΤην πρώτη επίσημη δραστηριότητα έχει η ομάδα κορασίδων η οποία\nστο πλαίσιο της 3η αγωνιστικής της β΄ φάσης του πανελληνίου\nπρωταθλήματος και του β΄γκρουπ δυναμικότητας (θέσεις 25-30),\nθα υποδεχτεί το Σάββατο 07/01, στις 17:30, στο κλειστό γυμναστήριο\nΒριλησσίων την ομάδα του Π.Α.Κ. Χαλανδρίου 1.\nΩστόσο, η αγωνιστική δραστηριότητα ξεκινάει με ένα σημαντικό τόσο\nαπό αγωνιστικής όσο κυρίως συναισθηματικής αξίας τουρνουά που\nθα συμμετάσχει η γυναικεία ομάδα του Φ.Ο. Βριλησσίων. Συγκεκριμένα,\nτο διήμερο 6-7/01 θα συμμετάσχει στο 1ο Τουρνουά βόλεϊ γυναικών\n«Χρήστος Παπαθανασίου» που διοργανώνει το Α.Σ.ΠΕ. Βούλας\n«η Θέτις», στο κλειστό γυμναστήριο Βούλας «Γ. Γεννηματάς»,\nεις μνήμη του αδικοχαμένου προπονητή Χρήστου Παπαθανασίου που\nείχε τιμήσει και το σύλλογο του Φ.Ο. Βριλησσίων.\nΤην Παρασκευή 06/01 λοιπόν, ο Φ.Ο. Βριλησσίων θα αντιμετωπίσει\nτην οικοδέσποινα ομάδα του Α.Σ.ΠΕ. Βούλας «η Θέτις», στις\n20:30. Nωρίτερα στις 18:00, θα αναμετρηθούν ο ΑΟ Μαρκοπούλου\nκαι ο Παναθηναϊκός Α.Ο., ενώ για τις 20:00 είναι προγραμματισμένη\nη τελετή έναρξης του τουρνουά.\nΤο Σάββατο 07/01, στις 18:00 θα αναμετρηθούν οι ηττημένες ομάδες\nτων ζευγαριών, ενώ στις 20:00 θα αγωνιστούν οι νικήτριες ομάδες.\nΤέλος, στις 22:00 θα πραγματοποιηθεί η τελετή λήξης.


Ο Τζόνι Ντεπ υποδύεται για άλλη μία φορά έναν μαφιόζο, τον Τζέιμς «Γουάιτι» Μπάλτζερ, έναν από τους πλέον διαβόητους γκάνγκστερ, με πολλούς να υποστηρίζουν ότι πρόκειται για την καλύτερη ερμηνεία της ζωής του. Οι Μάικλ Κέιν, Χάρβεϊ Καϊτέλ και Τζέιν Φόντα πρωταγωνιστούν στην ταινία του Σορεντίνο «Νιότη», η οποία προβλήθηκε τον Σεπτέμβριο στις Νύχτες Πρεμιέρας. Η Έμα Γουάτσον παίζει στο νέο θρίλερ του σπεσιαλίστα Αμεναμπάρ («Ο άλλοι») έχοντας στο πλευρό της τον Ίθαν Χοκ. Η επίκαιρη ταινία «Ο νόμος της αγοράς» περιγράφει τη σκληρή πραγματικότητα των σύγχρονων εργασιακών συνθηκών, ενώ παίζεται και το ντοκιμαντέρ του Φίλιππου Κουτσαφτή «Αρκαδία Χαίρε».\nΣτη νότια Βοστώνη της δεκαετίας του ’70 ο πράκτορας του FBI Τζον Κόνολι πείθει τον Ιρλανδό μαφιόζο Τζέιμς «Γουάιτι» Μπάλτζερ να συνεργαστεί μαζί τους ενάντια στην ιταλική μαφία. Μια ανίερη συμμαχία, η οποία ξεφεύγει από κάθε έλεγχο, επιτρέποντας στον Μπάλτζερ να διεισδύσει στους κύκλους της έννομης τάξης και να γίνει ένας από τους πιο αδίστακτους γκάνγκστερ στην ιστορία της Βοστώνης.\nΣκηνοθεσία: Σκοτ Κούπερ. Παίζουν: Τζόνι Ντεπ, Τζόελ Έτζερτον, Μπένεντικτ Κάμπερμπατς, Κέβιν Μπέικον, Ντακότα Τζόνσον.\n* Ο Τζόνι Ντεπ δήλωσε ότι αυτός είναι ο αγαπημένος του ρόλος. Μάλιστα σε συνέντευξη που έδωσε στον Τζίμι Κίμελ είπε ότι έσπασε τον κανόνα που έχει να μη βλέπει τις ταινίες του, αφού παρακολούθησε -κατόπιν παράκλησης του σκηνοθέτη- την πρεμιέρα στη Βενετία. Για τις ανάγκες της ταινίας προσπάθησε επανειλημμένως να μιλήσει από κοντά με τον Γουάιτι Μπάλτζερ, ωστόσο εκείνος αρνήθηκε οποιαδήποτε επικοινωνία.\n* Είναι η τρίτη φορά που ο Ντεπ υποδύεται έναν αληθινό μαφιόζο. Προηγήθηκαν ο Τζον Ντίλινγκερ στην ταινία «Public Enemies» και ο Τζορτζ Τζανγκ στο «Blow».\n* Η λέξη «fuck» ακούγεται 254 φορές.\n* Επί 12 χρόνια ο Μπάλτζερ ήταν στη λίστα του FBI με τους 10 πιο καταζητούμενους κακοποιούς. Η αμοιβή που είχε οριστεί για όποιον έδινε πληροφορίες που θα οδηγούσαν στη σύλληψή του ήταν 2.000.000 δολάρια, η δεύτερη μεγαλύτερη ύστερα από αυτήν για τον Μπιν Λάντεν.\nΟ Φρεντ και ο Μικ κάνουν διακοπές σε ένα πολυτελές ξενοδοχείο στις παρυφές των Άλπεων. Ο Φρεντ, συνθέτης και μαέστρος, τα έχει παρατήσει. Και οι δύο αντιμετωπίζουν με περιέργεια και τρυφερότητα τις ζωές των παιδιών τους, τους ενθουσιώδεις σεναριογράφους του Μικ και τους υπόλοιπους ενοίκους του ξενοδοχείου. Την ώρα που ο Μικ πασχίζει να τελειώσει το σενάριο για μια ταινία που προσδοκά να είναι η καλύτερή του, ο Φρεντ δεν δείχνει διάθεση να αναπολήσει τη μουσική καριέρα του.\nΣκηνοθεσία: Πάολο Σορεντίνο. Παίζουν: Μάικλ Κέιν, Χάρβεϊ Καϊτέλ, Τζέιν Φόντα, Ρέιτσελ Βάις, Πολ Ντέινο.\n* Τρεις ηθοποιοί (Φόντα, Κέιν και Βάις) που έχουν κερδίσει Όσκαρ και ένας υποψήφιος (Καϊτέλ) πρωταγωνιστούν στο δεύτερο αγγλόφωνο φιλμ του Σορεντίνο, μετά το βραβευμένο με Όσκαρ Ξενόγλωσσης Ταινίας «Η τέλεια ομορφιά» (2013).\n* Η Ρουμάνα ηθοποιός που υποδύεται τη Μις Κόσμος, σύμβολο της νιότης στην ταινία, ήταν 26 ετών όταν άρχισε το γύρισμα.\n* Οι τραγουδιστές Παλόμα Φέιθ, Μαρκ Κζάλεκ και Σούμι Τζο παίζουν τους εαυτούς τους, έχοντας μάλιστα και αρκετά λόγια στην ταινία.\nΜινεσότα, 1990. Ο ντετέκτιβ Μπρους Κένερ διερευνά μια περίεργη υπόθεση που στρέφεται γύρω από την Άντζελα, η οποία κατηγόρησε τον πατέρα της για σεξουαλική κακοποίηση. Αυτός ομολογεί την ενοχή του, παρότι δεν έχει μνήμες από το παρελθόν και ένας αναγνωρισμένος ψυχίατρος, ο Κένεθ Ρέινς, καταφθάνει για βοήθεια. Θα βοηθήσει τον πατέρα να βρει τις μνήμες του από τα γεγονότα, αλλά πίσω από αυτές θα ξεσκεπαστεί ένα αποτρόπαιο μυστήριο εθνικής σημασίας. Δείτε το τρέιλερ εδώ\nΣκηνοθεσία: Αλεχάντρο Αμεναμπάρ. Παίζουν: Ίθαν Χοκ, Έμα Γουάτσον, Ντέιβιντ Θιούλις, Άαρον Άσμορ, Ντέιλ Ντίκεϊ.\nΗ Έμα Γουάτσον συναντιέται πάλι με τον Ντέιβιντ Θιούλις. Είχαν συνεργαστεί στη σειρά ταινιών «Harry Potter», όπου ο Θιούλις ενσάρκωνε τον καθηγητή Ρέμους Λούπιν.\n* Είναι η έκτη ταινία της Γουάτσον μετά το τέλος του «Harry Potter» και η έκτη σκηνοθετική δουλειά τον Αμεναμπάρ. Την πρώτη ημέρα των γυρισμάτων η νεαρή ηθοποιός είχε τα γενέθλιά της.\nΟ 51χρονος Τιερί προσπαθεί να βρει δουλειά μετά το κλείσιμο του εργοστασίου όπου δούλευε. Ύστερα από 20 μήνες στην ανεργία και από πολλές προσπάθειες, καταφέρνει να πιάσει δουλειά ως σεκιούριτι σε σούπερ μάρκετ. Η διεύθυνση, όμως, επιθυμεί περισσότερα από τους υπαλλήλους ασφαλείας, βυθίζοντας τον Τιερί σε ένα ηθικό δίλημμα. Ο βραβευμένος στο Φεστιβάλ των Καννών Λιντόν δίνει μια εξαιρετική ερμηνεία στο ρεαλιστικό και σπαρακτικό αυτό δράμα, που έχει γνωρίσει μεγάλη εισπρακτική επιτυχία στη Γαλλία.\nΣκηνοθεσία: Στεφάν Μπριζέ. Παίζουν: Βινσέντ Λιντόν, Ιβ Ορί, Καρίν δε Μιρμπέκ, Ξαβιέ Ματιέ.\n* Κατά την προβολή της στο φετινό Φεστιβάλ των Καννών η ταινία καταχειροκροτήθηκε για εννέα ολόκληρα λεπτά και 36 δευτερόλεπτα!\nΟι έφηβοι Μπιάνκα και Τόμας χάνουν τους γονείς τους σε δυστύχημα και μένουν μόνοι να αντιμετωπίσουν τη ζωή με όποιον τρόπο μπορούν. Όταν οι φίλοι του Τόμας θα τους προτείνουν μια έξυπνη ιδέα για να εξασφαλίσουν τα προς το ζην, τα αδέλφια θα δεχτούν, περνώντας απότομα από την παιδικότητα στην απαγορευμένη ενηλικίωση.\nΣκηνοθεσία: Αλίσια Σκέρσον. Παίζουν: Μανουέλα Μαρτέλι, Λουίτζι Τσιάρντο, Ρούτγκερ Χάουερ, Νικόλα Βαπορίδης, Αλεσάντρο Τζαλοκόστα.\n* Η ταινία βασίζεται σε βιβλίο του Χιλιανού πολυβραβευμένου συγγραφέα Ρομπέρτο Μπολάνιο (1953-2003). Μπορείτε να διαβάσετε εδώ το αφιέρωμα της «Εφημερίδας των συντακτών» στο έργο του.\n* O Νικόλας Βαπορίδης είναι γεννημένος στη Ρώμη και κάνει καριέρα στη γειτονική Ιταλία. Τον Σεπτέμβριο του 2012 παντρεύτηκε την επίσης ηθοποιό Τζόρτζια Σουρίνα στη Μύκονο. Η σκηνοθέτρια Αλίσια Σκέρσον γεννήθηκε το 1974 στο Σαντιάγο της Χιλής.


Σωτήρης Παστάκας -Αποκαΐδια: Η μνήμη ελέφαντα του διαδικτύου | staxtes.com\n← Ιφιγένεια Σιαφάκα, Κατάβαση\nΕκδήλωση Συνδέσμου Φιλόλογων Εύβοιας, Τρίτη 21 Μαρτίου: “πες το μ’ ένα στίχο” →\n17/03/2017 · 08:20\nΛέγεται πως η ζωή θα έμοιαζε με φυλακή, εάν δεν ήταν θέμα ελεύθερης επιλογής η προτίμηση του κρασιού ή του νερού, το να είμαστε αθεϊστές ή ψευδευλαβείς. Ή να προτιμάμε το κόκκινο κρασί σε μια περίοδο της ζωής μας και αμέσως μετά το λευκό. Οι νοικοκυρές αλλάζουν επίπλωση σαν τον Πικάσο έχουν κι αυτές τις δικές τους περιόδους, βάφουν τις κουρτίνες μόλις τις εγκαταλείψετε στο χρώμα που μισούσατε. Η επιλογή σε διάφορα θέματα που μας προτείνει η ζωή, επαφίεται στο άτομο. Κάποιος ξεκινά ριζοσπάστης, συνεχίζει την καριέρα του ως ισορροπιστής και καταλήγει συμφιλιωμένος στην αγκαλιά του συστήματος.\nΚαι το σύστημα ωστόσο έχει τις δικές του επιλογές: ποντάρει κι αυτό από την πλευρά του σε άλογα, και τα άλογα ως γνωστόν τα σκοτώνουν όταν αρχίσουν να κουτσαίνουν. Μας επισημαίνει ο Μούζιλ πως, προς τα κυριότερα στοιχεία του ο ανθρώπινος χαρακτήρας είναι καταναγκασμός, ως προς τα δευτερεύοντα όμως ύποπτη αυθαιρεσία. Η GOOGLE καταγράφει κι αποθηκεύει ακόμα κι όσα κάποιος στην πορεία της ζωής του διαγράφει και αποκηρύσσει.\n“Ποινική αγωγή εναντίον της Google από έξι ευρωπαϊκές χώρες για την πολιτική απορρήτου και προστασίας προσωπικών δεδομένων που εφαρμόζει”…αναφέρουν στα ψιλά οι εφημερίδες, αλλά κανένας-ούτε εγώ-δεν κάθεται να τις διαβάσει. Μετά από μια αήθη επίθεση που δέχθηκα πριν λίγους μήνες κάθομαι ωστόσο και ξαναδιαβάζω:\n“Οι αρχές προστασίας προσωπικών δεδομένων έξι ευρωπαϊκών χωρών, μεταξύ αυτών και της Γαλλίας, αποφάσισαν σήμερα να ασκήσουν από κοινού ποινική αγωγή εναντίον της Google, η οποία δεν συμμορφώθηκε στις υποδείξεις τους να μεταβάλει τους κανόνες που διέπουν την πολιτική απορρήτου και προστασίας των προσωπικών δεδομένων των χρηστών της.\nΤον περασμένο Οκτώβριο, οι αρχές προστασίας προσωπικών δεδομένων των 27 είχαν καλέσει την Google να προβεί σε διορθώσεις της νέας πολιτικής απορρήτου και προστασίας προσωπικών δεδομένων των υπηρεσιών της εντός ενός τετραμήνου, προκειμένου να «συμμορφωθεί» προς τις ευρωπαϊκές κατευθυντήριες οδηγίες για την Πληροφορική και τις Ελευθερίες, υπό την απειλή της έναρξης «ποινικής αγωγής»”.\nΈως ότου δούμε τι θα γίνει με τη GOOGLE, εσείς κι εγώ θα είμαστε θύματα μιας ιδιότυπης ομηρίας, σε αρχειοθέτες οι οποίοι θα ξεψαχνίζουν το παρελθόν μας από δημιουργική στειρότητα κι ανικανότητα να συλλάβουν το «νέο» ή απλώς από φθόνο.\nΟ Ουμπέρτο Έκο ήδη από την εμφάνιση του διαδικτύου το χαιρέτησε σαν την απόλυτη μνήμη του ανθρώπινου είδους. Το παρομοίασε μάλιστα με τον Φούνες του Μπόρχες: ένα εργαλείο που θυμάται τα πάντα και στις μικρότερες λεπτομέρειες. Δοκιμάζοντας εδώ κι ενάμιση χρόνο στα «Αποκαΐδια» παλιά και νέα κείμενα, διαπιστώσαμε έκπληκτοι με τον Στράτο Φουντούλη, πως παλιά κείμενα διαβάζονταν μετά μανίας σαν καινούρια, μοιράζονταν και χτυπούσαν ρεκόρ επισκέψεων. Βραχεία η μνήμη του διαδικτύου λοιπόν για τους απλούς χρήστες. Μακροχρόνια κι απώτερη για τους ερευνητές που ψάχνουν ανεξαρτήτως αγαθών ή κακών προθέσεων. Κανείς δεν θα μου στερήσει το δικαίωμα να επιστρέφω στα κείμενά μου και να τα διορθώνω: να περισώζω μια ωραία ιδέα, ξαναντύνωντάς την με νέα ρούχα, να διορθώνω το μακιγιάζ και να κάνω λίφτιν στις ρυτίδες του προσώπου μου. Να γράφω και να ξαναγράφω τη γνώμη μου που την αφήνω ελεύθερη να αλλάζει με τον καιρό γιατί ούτε κι εγώ μένω στάσιμος αλλά κάθε μέρα μεγαλώνω.\nΗ βραχεία μνήμη του διαδικτύου επιβάλλει την επανάληψη (διορθωμένη ή μη του βίου μας) κι αποστομώνει τα συχνά παράπονα που δεχόμαστε όλοι από φίλους: «αφού το ανέβασα, γιατί δεν το είδες;». Δεν το είδα γιατί εκείνη τη στιγμή έβλεπα άλλα, ή δεν ήμουν καλωδιωμένος. Ή το είδα, αλλά σκοτίστηκα.\nΤην κρυφή μνήμη την αφιερώνουμε στον Κώστα Κουτσουρέλη που βάλθηκε να κάνει τον αρχαιολόγο στις σβησμένες αναρτήσεις του «Ποιείν».\nFiled under Αποκαΐδια, άποψη, ελληνική λογοτεχνία, επιφυλλίδες


Μύθος η Αλήθεια: Προβλήματα με το υπάρχον βιβλιάριο υγείας του παιδιού.Προβλήματα με το υπάρχον βιβλιάριο υγείας του παιδιού.\nΦυσικά η πρόταση για ένα νέο βιβλιάριο υγείας δεν πραγματοποιείθηκε ποτέ. Το παραπάνω άρθρο έψαξα και το βρήκα με αφορμή την καταπληκτική και θλιβερή ταυτόχρονα εκπομπή του Στέλιου Κούλογλου “Ρεπορτάζ χωρίς σύνορα”.\nΑφιερώστε τον χρόνο σας αν δεν έχετε δει ήδη την εκπομπή της Δευτέρας 2 Φεβρουαρίου με τίτλο “Το ιπτάμενο burger και άλλες ιστορίες” να την δείτε εδώ .\nμε τίτλο “Φαρμακοβιομηχανία “συνέγραψε” το βιβλιάριο υγείας παιδιού!”\nΜε τις καμπύλες που υπάρχουν στο βιβλιάριο για την ανάπτυξη των παιδιών ένα υπέρβαρο παιδί χαρακτηρίζεται ως κανονικό και ένα κανονικό παιδί ως αδύναμο. Κατήγγειλε ότι οι καμπύλες προωθήθηκαν από εταιρεία που πουλούσε αυξητική ορμόνη και ότι το 2005 το υπουργείο Υγείας υπέγραψε σύμβαση με το Πανεπιστήμιο Κρήτης για νέες καμπύλες, το Πανεπιστήμιο τις κατέθεσε μετά από 3 μήνες, αλλά ακόμη δεν έγινε τίποτα. “Κάποιοι πλουτίζουν από αυτό το βιβλιάριο υγείας του παιδιού”, τόνισε και πρόσθεσε ότι με το βιβλιάριο θίγεται και ο θηλασμός, καθώς τα παιδιά που θηλάζουν παίρνουν λιγότερο γάλα. Κατά συνέπεια, είπε, και οι εταιρείες γάλακτος έχουν λόγο να παραμείνουν αυτές οι καμπύλες


Το μέρος του πλανήτη που η απειλή του κορονοϊού τρομάζει όπως πουθενά αλλού - EnterMessinia.gr\nΤο μέρος του πλανήτη που η απειλή του κορονοϊού τρομάζει όπως πουθενά αλλού\nΣυντάκτης: EnterMessinia Team Ημερομηνία: 20/03/2020\nΤα περιοριστικά μέτρα που έχουν επιβληθεί σε πολλές χώρες για να ανασχέσουν την εξάπλωση του κορονοϊού προκαλούν ειρωνικά σχόλια από τους κατοίκους στη Λωρίδα της Γάζας, που εδώ και περισσότερο από μία δεκαετία ζουν αποκλεισμένοι.\nΣχεδόν αποκομμένος από τον υπόλοιπο κόσμο, ο παλαιστινιακός αυτός θύλακας -μια στενή λωρίδα γης μεταξύ του Ισραήλ, της Αιγύπτου και της Μεσογείου- δεν έχει καταγράψει ακόμη κανένα κρούσμα του COVID-19.\n«Αγαπητέ κόσμε, πώς πάει η καραντίνα; Υπογραφή: Γάζα», έγραψε ένας χρήστης του διαδικτύου. Ένας άλλος πρόσθεσε: «Οι άνθρωποι βλέπουν τώρα τη Γάζα σαν το πιο ασφαλές μέρος στον κόσμο, lol», ενώ κάποιος ευχήθηκε σε «όλους όσοι είναι σε καραντίνα, καλώς ήρθατε στη ζωή μου».\nΩστόσο, αν υπάρξει ένα κρούσμα του ιού SARS-CoV-2 στη Γάζα, θα είναι πολύ δύσκολο να το διαχειριστούν οι Αρχές σε αυτόν τον φτωχό και πυκνοκατοικημένο τόπο, όπου το σύστημα υγείας είναι στα πρόθυρα της κατάρρευσης, προειδοποιούν οι ειδικοί.\nΗ υπηρεσία του ΟΗΕ για τους Παλαιστίνιους πρόσφυγες (Unrwa), η οποία διαχειρίζεται σχολεία στη Γάζα, στα οποία φοιτούν περισσότεροι από 250.000 μαθητές, έχει ήδη λάβει μέτρα κοινωνικής απόστασης.\nΜια κατάσταση σαν σε κρουαζιερόπλοιο\n«Ο αποκλεισμός σίγουρα βοηθά στον περιορισμό του κορονοϊού, όμως αν φτάσει στη Γάζα, η κατάσταση θα είναι παρόμοια με αυτή στο κρουαζιερόπλοιο στα ανοικτά της Ιαπωνίας», δήλωσε ο Ματίας Σμάλε της Unrwa.\nΑναφερόταν στο «Diamond Princess», το οποίο έμεινε σε καραντίνα για καιρό στα ανοικτά της Γιοκοχάμα, καθώς εντοπίστηκαν σε αυτό κρούσματα του ιού, με αποτέλεσμα τελικά να μολυνθούν περισσότεροι από 700 από τους 3.700 επιβάτες.\n«Είναι αυταπάτη να πιστεύουμε ότι μπορούμε να διαχειριστούμε μια τέτοια κατάσταση σε έναν τόσο κλειστό χώρο όπως εδώ», πρόσθεσε, σύμφωνα με το Αθηναϊκό – Μακεδονικό Πρακτορείο Ειδήσεων.\nΤο Ισραήλ έχει επιβάλει πλήρη αποκλεισμό της Γάζας από το 2007. Από την πλευρά της Αιγύπτου το πέρασμα της Ράφα παραμένει ανοικτό από τον Μάιο του 2018.\n«Ενδέχεται να μετατραπεί σε τεράστια καταστροφή»\nΌμως, οι κάτοικοι της Γάζας είναι προετοιμασμένοι για την εξάπλωση του κορονοϊού, αφού 529 κρούσματα έχουν καταγραφεί στο Ισραήλ και 47 στη Δυτική Όχθη, την κατεχόμενη από το Ισραήλ παλαιστινιακή περιοχή που ωστόσο δεν συνδέεται με τη Γάζα.\nΤα σχολεία στη Γάζα έχουν κλείσει και περισσότεροι από 2.700 άνθρωποι παραμένουν σπίτι τους σε καραντίνα, κυρίως όσοι επέστρεψαν από την Αίγυπτο.\nΕπίσης, στο νότιο τμήμα της περιοχής, κοντά στα σύνορα με την Αίγυπτο, η Χαμάς έχει κατασκευάσει 1.000 δωμάτια απομόνωσης.\nΩστόσο, στον θύλακα δεν υπάρχουν αυτή τη στιγμή παρά 60 κλίνες στην εντατική, ενώ είναι αντιμέτωπος με ελλείψεις υγειονομικού προσωπικού, δήλωσε ο Τζέραλντ Ρόκεσάουμπ διευθυντής του γραφείου του Παγκόσμιου Οργανισμού Υγείας για τα Παλαιστινιακά Εδάφη.\n«Το σύστημα υγείας είναι κατεστραμμένο εξαιτίας του αποκλεισμού. Αυτό σημαίνει ελλείψεις ηλεκτρικής ενέργειας, βασικών φαρμάκων και προσωπικού», εξήγησε. «Περισσότερο από το 90% του πόσιμου νερού δεν είναι κατάλληλο για κατανάλωση από τους ανθρώπους», πρόσθεσε.\nΤο Ισραήλ, από την πλευρά του, αναφέρει ότι κάνει ό,τι είναι δυνατό για να διασφαλίσει ότι ιατρικός εξοπλισμός φτάνει στη Γάζα, ενώ έχει διευκολύνει και την αποστολή 500 τεστ για τον κορονοϊό.\nΜέχρι στιγμής οι ισραηλινές Αρχές επιτρέπουν να βγαίνουν από το θύλακα οι κάτοικοι της Γάζας που πάσχουν από καρκίνο ή άλλες σοβαρές ασθένειες και λαμβάνουν θεραπεία σε εκείνο ή τη Δυτική Όχθη. Ακόμη δεν είναι ξεκάθαρο αν θα δοθεί άδεια και σε όσους τυχόν προσβληθούν από τον ιό.\nΟ Σμάλε προειδοποιεί: «αν λόγω της επιδημίας χρειαστούν περισσότερα από 60 κρεβάτια στην εντατική, η κατάσταση θα είναι πολύ δύσκολη και ενδέχεται να μετατραπεί σε τεράστια καταστροφή».


Αρχική Σελίδα » Συνεντεύξεις » Χρήστος Καρράς: Το Arachnesound εστιάζει στη σύγχρονη και μαχητική καταγραφή της ελληνικής γλώσσας ως γένος θηλυκό\nΕΦΗ ΑΘΑΝΑΣΟΔΗΜΗΤΡΟΠΟΥΛΟΥ / 15-02-2021 / 17:43\nΤο Arachnesound είναι ένα φεμινιστικό μουσικό πρότζεκτ σε ανάθεση της Στέγης Ιδρύματος Ωνάση, το οποίο καλούμαστε να εξερευνήσουμε μαζί με τον επιμελητή του, κύριο Χρήστο Καρρά.\nΠρόκειται για μια ακουστική συλλογή σε συνεργασία με Ελληνίδες sound artists, ερμηνεύτριες, ερευνήτριες και ποιήτριες, αλλά και μια ταινία animation από τον Ανδρέα Καραουλάνη που την συνοδεύει. Όπως μας εξηγεί και ο κύριος Καρράς όσον αφορά τον τίτλο του πολυμεσικού πρότζεκτ: Προτείνει δηλαδή να δούμε αυτή την αναδρομή στη γυναικεία γραφή και φωνή από την αρχαιότητα μέχρι το σήμερα ως έναν ιστό, και την αράχνη ως μεταφορά για όλες τις γυναίκες που το έχουν υφάνει.\nΗ εμπειρία αυτή έφερε ταυτόχρονα απώλεια και νέες κατακτήσεις. Προσπαθήσαμε να μη σταματήσουμε τη παραγωγή νέων έργων και άρα να στηρίξουμε όσο γίνεται τη καλλιτεχνική δραστηριότητα. Μη μπορώντας να παρουσιάσουμε τα έργα αυτά στις σκηνές μας αναπτύξαμε έντονα τη ψηφιακή μας ‘σκηνή’. Μάθαμε πάρα πολλά στη διαδικασία αυτή, πράγματα που θα μας μείνουν ακόμη και όταν – με το καλό – περάσει η έντονη φάση της πανδημίας. Ωστόσο, κανείς μας δε κρύβει ότι έχουμε πλέον σύνδρομο στέρησης! Τίποτα δεν αντικαθιστά την αίσθηση του να μοιράζεσαι μια ζωντανή καλλιτεχνική εμπειρία με άλλους ανθρώπους και την κοινωνική συνεύρεση γύρω από τη τέχνη.


Sales Alert: Σε αυτά τα κομμάτια αξίζει να επενδύσετε στις χειμερινές εκπτώσεις - Instyle GR\nSales Alert: Σε αυτά τα κομμάτια αξίζει να επενδύσετε στις χειμερινές εκπτώσεις\n01/11/2019 @ 08:00:32\nΜΑΛΛΙΝΟ ΠΑΛΤΟ ΜΕ ΚΟΥΜΠΙΑ 199.00 € Massimo Dutti\nΠΟΥΛΟΒΕΡ ΜΕ ΨΗΛΟ ΓΙΑΚΑ 69.95 € Massimo Dutti\nΠΟΥΠΟΥΛΕΝΙΟ ΜΠΟΥΦΑΝ ΜΕ ΚΟΥΚΟΥΛΑΛΕΠΤΟΜΕΡΕΙΑ 79,95 EUR ZARA\nΣΟΥΕΝΤ ΤΣΑΝΤΑ ΧΙΑΣΤΙΛΕΠΤΟΜΕΡΕΙΑ 35,95 EUR ZARA\nΠΑΝΤΕΛΟΝΙ ΜΕ ΔΙΑΚΟΣΜΗΤΙΚΑ ΚΟΥΜΠΙΑ 79,90 € attrattivo\nΦΟΡΕΜΑ ΜΙΝΤΙ ΠΟΥΑ ΚΩΔΙΚΟΣ: 9910374 89,90 € attrattivo\nΜΠΛΟΥΖΑ ΠΛΕΚΤΗ ΕΜΠΡΙΜΕ 69,90 € attrattivo\nΠΑΠΟΥΤΣΙ ΜΠΟΤΑΚΙ ΜΕ ΛΑΣΤΙΧΟ 69,00 € attrattivo\nΜΠΟΥΦΑΝ ΜΕ ΜΕΤΑΛΛΙΚΕΣ ΛΕΠΤΟΜΕΡΕΙΕΣ 89,90 € 'ALE\nΦόρεμα ΆLE, The Non Usual Casual, €69,90, ale.com.\nJacquard-knit jumper 19,99 € H&M\nJacket 39,99 € H&M\nΗ καλύτερη εποχή του χρόνου μόλις έφτασε. Όχι δεν είναι η περίοδος των Χριστουγέννων, ούτε οι καλοκαιρινές μας διακοπές. Είναι οι mid season εκπτώσεις, οι οποίες είναι ακριβώς ό,τι χρειαζόμαστε οι γυναίκες αυτή την περίοδο.\nΑκριβώς μόλις έχουν ξεκινήσει οι βροχές και η θερμοκρασία έχει ξεκινήσει επιτέλους να μας θυμίζει περισσότερο φθινόπωρο, τα καταστήματα μας προσφέρουν την ευκαιρία να ανανεώσουμε τη γκαρνταρόμπα μας και να επενδύσουμε σε όλα τα κομμάτια που λείπουν από τη συλλογή μας. Και μάλιστα σε καλύτερες τιμές.\nOι mid season εκπτώσεις του φθινοπώρου ξεκινούν την Παρασκευή 1 Νοεμβρίου και θα διαρκέσουν για 10 μέρες. Ολοκληρώνονται την Κυριακή 10 Νοεμβρίου, όπου τα καταστήματα θα είναι ανοιχτά. Λίγο πριν ξεκινήσετε τις βόλτες και τις αγορές σας στα καταστήματα, καλό είναι να οργανωθείτε λίγο ώστε να κάνετε όσο το δυνατόν πιο χρήσιμες και έξυπνες αγορές. Θα πρέπει λοιπόν να σκεφτείτε ποια κομμάτια χρειάζεστε πραγματικά αυτή την εποχή, τα οποία θα κάνουν να ντύνεστε εύκολα καθημερινά.\nΦυσικά, οι εκπτώσεις είναι μία πολύ καλή ευκαιρία να επενδύσετε σε luxury κομμάτια που συνδυάζουν ποιότητα και κομψότητα.\nΠροτιμήστε να προσθέσετε κλασικά luxury κομμάτια, τα οποία είναι διαχρονικά και θα μπορείτε να τα φορέσετε για αρκετά χρόνια. Ένα κλασικό παλτό από κασμίρι σε μαύρη ή μπεζ απόχρωση, ένα ζευγάρι δερμάτινες μπότες ή μία tote τσάντα που θα κάνει την καθημερινότητα σας πιο εύκολη, πλεκτά πουλόβερ και ζακέτες που θα σας κρατήσουν ζεστές όσο κρύο και αν έχει ή ένα μπουφάν παρκά σε χακί ή Μπορντό απόχρωση είναι μερικά μόλις από τα κομμάτια που αξίζουν μία θέση στην shopping λίστα σας.\nΕπειδή όμως και εμείς βρισκόμαστε σε διαδικασία ανανέωσης της γκαρνταρόμπας μας συγκεντρώσαμε όλα τα αγαπημένα μας κομμάτια και σας τα προτείνουμε.\nFall/Winter Trends 2020 mid season sales Εκπτώσεις


Άμα το θέτε πολύ, εδώ είμαστε ~ gianniotis\nΔιαβάζω και χαίρομαι: «Σάρωσε χθες η αποχή από την εκλογική διαδικασία, καθώς σχεδόν ένας στους δύο από τους εγγεγραμμένους δεν προσήλθε στις κάλπες. Το ποσοστό της αποχής έφτασε το 44,1% (συμμετοχή των εγγεγραμμένων κατά 55,9%), ενώ το 2,45% όσων ψήφισαν έριξαν στην κάλπη άκυρο ή λευκό ψηφοδέλτιο. Η αποχή διευρύνθηκε κατά 7,5% σε σχέση με τις προηγούμενες εκλογές, τον Ιανουάριο του 2015, δηλαδή περίπου 650.000 ψηφοφόροι λιγότεροι. Μάλιστα η αποχή φαίνεται να έχει καθαρά πολιτικό χαρακτήρα, καθώς η αύξησή της είναι μεγάλη ειδικά στα αστικά κέντρα, όπου δεν υπήρχε η δυσκολία της μετακίνησης, όπως για παράδειγμα σε νησιά ή άλλες απομακρυσμένες περιοχές». Εύχομαι ολόψυχα στην αποχή να τα εκατοστίσει. Να μας περιμένουν τα κομματομάγαζα και να μην πατάει πελάτης. Να αναρωτιούνται «μα που πήγαν όλοι;».\nΤα φούμαρα περί του ότι είναι προσβολή να μην ψηφίζω επειδή κάποιοι σκοτώθηκαν για να έχω το δικαίωμα να ψηφίζω είναι κάτι χειρότερο από φούμαρα, αλλά θέλω να είμαι ευγενικός. Κυρίως, όμως, είναι προσβλητικό να θεωρεί κάποιος ότι σκοτώθηκαν αγωνιστές για να μπορεί η Βουλή να περνάει με γελοίες κατεπείγουσες διαδικασίες ανθρωποκτόνα νομοσχέδια και μνημόνια χιλιάδων σελίδων τις οποίες κανείς βουλευτής δεν διαβάζει. Αυτό δεν είναι δημοκρατία, η απόλυτη κατάργησή της είναι και καλά θα κάνουν κάποιοι «δημοκράτες» να αλλάξουν ρεπερτόριο αν δεν θέλουν να συνεχίσουν να υπερασπίζονται αυτή την κατάργηση.\nΚατά τα λοιπά, όσο η ΝΔ θα επιτρέπει σε Αδώνηδες, Πλεύρηδες, Βορίδηδες και Μητσοτάκηδες να την εκπροσωπούν, θα συρρικνώνεται μέχρι να γίνει ΠΑΣΟΚ της Φώφεως κι ακόμη μικρότερη. Όχι ότι με χαλάει αυτό. Το αντίθετο, με χαροποιεί ιδιαίτερα βλέποντας την αλαζονεία, τον κυνισμό , την απανθρωπιά και την απόλαυση της εξαθλίωσης των πολιτών να τιμωρείται διά της αγνόησης. Ευχαρίστως θα τους έβλεπα όλους μαζί να πνίγονται στο ΠΟΤΑΜΙ πριν στερέψει κι αυτό εντελώς.\nΟι εκλογές στη σημερινή εποχή δε στηρίζονται κάπου αλλού πέρα από την παραδοχή ότι ο άνθρωπος δε μπορεί να ζει δίχως ελπίδα. Ψεύτική έστω, αλλά να μοιάζει ελπίδα. Απάτη, αλλά να κρατά ζωντανή την ημιθανή ελπίδα. Είναι μία… ελπιδογενής διαδικασία. Καθαρά ψυχοθεραπευτικής αξίας και ως εκ τούτου όποιος την έχει ανάγκη καλό είναι να ψηφίζει κι ας ξέρει ότι στη ζωή του δεν θ’ αλλάξει κάτι προς το καλύτερο.\nΓια παράδειγμα, τον ΣΥΡΙΖΑ ψήφισαν άνθρωποι που επιθυμούν τις «μεταρρυθμίσεις» του Μνημονίου και την πλήρη εφαρμογή του, αλλά και άνθρωποι που απεχθάνονται τα Μνημόνια και έχουν πληρώσει πολλαπλώς τις επιπτώσεις τους. Μία από τις δύο ομάδες σίγουρα στην πορεία θα κοροϊδευτεί, αν και θεωρώ τον κ. Τσίπρα ικανό να καταφέρει να κοροϊδέψει και τις δύο ομάδες. Τις κορόιδευε και πριν, λέγοντας ότι υπέγραψε το Μνημόνιο, αλλά τα μέτρα που περιλαμβάνονται σε αυτό δεν είναι ιδιοκτησία του και ως εκ τούτου θα δώσει μάχη να μην εφαρμοστούν αλλά ταυτόχρονα δήλωνε πως θα εφαρμόσει πιστά όσα υπέγραψε. Αυτό όμως λίγη σημασία έχει· αυτό που μετράει είναι η διατήρηση της ελπίδας.\nΠροσωπικά ελπίζω στο 44,1% της αποχής και στο 2,45% των άκυρων. Επιλογή που εκπροσωπεί τον καθένα μας ξεχωριστά και δεν υπηρετεί το συμφέρον κάποιου εξουσιολάγνου, μικρού ή μεγάλου. Θεωρώ αυτή την αποχή ένα πρώτο δείγμα συνάντησης των ανοργάνωτων εξοργισμένων που μπορεί να εξελιχθεί σε κάτι καλύτερο, όχι παίρνοντας υποχρεωτικά μια οργανωμένη μορφή, αλλά αυθορμήτως να εφαρμοστεί και σε άλλες μορφές αντίδρασης όπως μια στάση πληρωμών. Είναι μια ανυπακοή στο φόβο και στη συνήθεια.\nΧτες, πριν αρχίσει τους πανηγυρισμούς του ο κ. Τσίπρας και τις αγκαλιές του με τον λαδερό εθνικιστή, θα έπρεπε να απευθυνθεί σε όσους απείχαν και να εκφράσει κάτι, έστω γενικό και αόριστο, μια λύπη επειδή του ανήκε η μεγαλύτερη ευθύνη για αυτή την αποχή. Δεν το έκανε, ακολουθώντας πιθανόν τη σχετική συμβουλή του πνευματικού του πατέρα κ. Φλαμπουράρη την οποία υπολογίζω σε ένα στεγνό «γάμησέ τους μωρέ τους μαλάκες». Ομοίως, το ίδιο επιθυμούμε και δι υμάς! Ας έχουν στο μυαλό τους πάντως ότι σε περίπτωση συνέχισης του «γάμησέ τους μωρέ» και σε πιθανή σύγκρουσή μας στο ανάλογο πεδίο, έχω την αίσθηση πως θα κερδίσουμε εμείς και μάλλον με άγαρμπο τρόπο. Ας το σκεφτούν, λοιπόν, καλύτερα πριν καταλήξουμε να τις μετράμε. Είναι ανώριμο αλλά θα γίνει αν μας πιέσουν.


Ο ΜΕΓΑΣ ΑΛΕΞΑΝΔΡΟΣ ΣΤΗ ΓΗ ΤΩΝ ΚΕΛΤΩΝ - Ο ΔΡΥΙΔΗΣ ΑΠΟ ΤΗ ΣΙΓΓΙΔΩΝΑ - Ξένη Πεζογραφία - Εκδόσεις ΚΕΔΡΟΣ - Ηλεκτρονικό βιβλιοπωλείο - Βιβλια για όλους\nΣυγγραφέας: ΜΠΑΓΙΑΤΣ, ΒΛΑΝΤΙΣΛΑΒ\nΤίτλος πρωτοτύπου: Druid iz Sindiduna\nΗ φήμη του μεγάλωνε, καθώς οι πολεμικές του επιτυχίες διαδέχονταν η μία την άλλη: Λυδία, Φρυγία, Καππαδοκία, Μεσοποταμία. Επόμενος στόχος η Περσία, στην καρδιά της αυτοκρατορίας του Δαρείου. Περιστοιχισμένος από φίλους και εχθρούς, από έμπιστους στρατιώτες και κατακτημένους πληθυσμούς, ο Αλέξανδρος σκέφτεται το μέλλον του με ανάμικτα συναισθήματα φόβου και φιλοδοξίας. Τι εννοούσε άραγε ο πνευματικός του δάσκαλος, ο Αριστοτέλης όταν του είπε ότι οι άνθρωποι, όπως και τα άστρα, ξοδεύονται από την υπερβολική χρήση;\nΜια συνάντηση με τον δρυΐδη Γιόαν Μπέρκλιεν, τον πνευματικό ηγέτη μιας φυλής Κελτών θα σημάνει την αρχή μιας απρόβλεπτης φιλίας. Μέσα από τις συζητήσεις τους, δύο κόσμοι, των Ελλήνων και των Κελτών, θα βρεθούν αντιμέτωποι με την ιδέα που έχει ο ένας για το άλλο: το νόημα της ύπαρξης, τη σχέση του ανθρώπου με το θείο, τα όρια του πολιτισμού και της βαρβαρότητας. Μόνο ο δρυΐδης όμως γνώριζε το βαθύτερο φόβο του νεαρού κατακτητή: όσο πήγαινε με το στρατό του ενάντια στον κόσμο, τόσο πήγαινε με την αλήθεια ενάντια στον εαυτό του.\nΈνα ανατρεπτικό φιλοσοφικό μυθιστόρημα από το νικητή του βραβείου Balkanika 2008, Σέρβο συγγραφέα Βλάντισλαβ Μπάγιατς.


ID-on't renounce my freedom: Έφτιαχνε προφίλ με προσωπικά στοιχεία από κλεμμένο laptop\nΑποκαλύψεις για υποκλοπές και από Deutsche Telekom...\nΈφτιαχνε προφίλ με προσωπικά στοιχεία από κλεμμένο laptop\nΓια διακεκριμένη περίπτωση κλοπής και παραβίαση προσωπικών δεδομένων κατηγορείται μία 27χρονη ημεδαπή, η οποία έφτιαχνε ψεύτικα προφίλ στο διαδίκτυο, χρησιμοποιώντας στοιχεία που ήταν αποθηκευμένα σε laptop, που είχε αρπάξει.\nΗ γυναίκα, που διαμένει στη Λιβαδειά, είχε αφαιρέσει τον φορητό ηλεκτρονικό υπολογιστή από άνδρα, ενώ βρίσκονταν σε δημόσιο μέσο συγκοινωνίας στην Αθήνα.\nΣτη συνέχεια χρησιμοποίησε φωτογραφίες, τηλέφωνα και στοιχεία ταυτότητας, που είχε αποθηκεύσει στο laptop ο ιδιοκτήτης του, δημιουργώντας εικονικά προφίλ σε ιστοσελίδες κοινωνικής δικτύωσης. Μέσω αυτών των σελίδων μάλιστα, δημοσίευε συκοφαντίες εναντίον του και ψευδή γεγονότα για την προσωπικότητά του.\nΗ αστυνομία εντόπισε γεωγραφικά τα ψηφιακά ίχνη της 27χρονης και έτσι έφτασε στα χνάρια της, στη Λιβαδειά. Σε έρευνα που έγινε στο σπίτι της, βρέθηκε ο κλεμμένος φορητός ηλεκτρονικός υπολογιστής, ο οποίος αποδόθηκε στον ιδιοκτήτη του.\nΑναρτήθηκε από Προσωπικά Δεδομένα στις 8:35 μ.μ.


Σε κλίμα κατάνυξης η Θεία Λειτουργία στον Ιερό Ναό Αγίου Στεφάνου στην Καστοριά - φωτογραφίες - AboutKastoria.gr\nΣε κλίμα κατάνυξης η Θεία Λειτουργία στον Ιερό Ναό Αγίου Στεφάνου στην Καστοριά – φωτογραφίες\n27/12/2016 Χρυσούλα Κυρατζή 0 Σχόλια Άγιος Στέφανος, βιος, γιορτη, εκκλησία, καστορια, λειτουργιας, ναος\nΣε κλίμα συγκίνησης και κατάνυξης τελέστηκε το πρωί στον Ιερό Ναό Αγίου Στεφάνου στην Καστοριά η Θεία Λειτουργία.\nΠλήθος κόσμου παρέστη στο γιορτινό Βυζαντινό Ναό, για να τιμήσει τη μνήμη του Αγίου Στεφάνου του Θαυματουργού, Πρωτομάρτυρα και Αρχιδιακόνου.\nΜε αφορμή, λοιπόν, αυτές τις συκοφαντίες, που οι ίδιοι είχαν ενσπείρει, άρπαξαν με μίσος το Στέφανο και τον οδήγησαν μπροστά στο Συνέδριο, τάχα για να απολογηθεί. Η απολογία του Στεφάνου υπήρξε πρότυπο τόλμης και θάρρους. Χωρίς να φοβηθεί καθόλου, εξαπέλυσε λόγια – κεραυνούς εναντίον των Ιουδαίων, όπως διαβάζουμε στο dogma.gr.\nΚαι από υπόδικος, ορθώθηκε θυελλώδης ελεγκτής και κατήγορος. Τότε ακράτητοι από το μίσος οι Ιουδαίοι, τον έσυραν έξω από την πόλη, όπου τον θανάτωσαν με λιθοβολισμό. Εκεί φάνηκε και η μεγάλη συγχωρητικότητα του Στεφάνου προς τους εχθρούς του με τη φράση του, «Κύριε, μὴ στήσης αὐτοῖς τὴν ἁμαρτίαν ταύτην». Κύριε μη λογαριάσεις σ’ αυτούς την αμαρτία αυτή.\nΧρόνια Πολλά Στέφανε & Στεφανία!\n← Θα σπάσει ρεκόρ η προσέλευση τουριστών στην Καστοριά αυτές τις γιορτές (video & photos)\nΜαγευτική Απόδραση στο Πάρκο Εθνικής Συμφιλίωσης →\nΗ πόλη στο σκοτάδι – Ανηφορίζοντας τη Μητροπόλεως\n11/09/2017 Χρυσούλα Κυρατζή 0\nΈρχεται τo Pool Party του Καλοκαιριού (info)\n11/08/2016 Χρυσούλα Κυρατζή 0\nΟ Διονύσης Σαββόπουλος στην Καστοριά (φωτο)